title: Luettelo Pokémon-sarjan hahmoista

text: Tobias () on vahva kouluttaja, joka sai helposti kahdeksan tarvittavaa salimerkkiä päästäkseen Sinnoh-liigaan. Liigaotteluissa hän pääsi neljän parhaan joukkoon helposti käyttäen ainoastaan Darkraitaan. Kun Ash voitti Paulin ja pääsi myös neljän parhaan joukoon, Tobiasta tuli hänen seuraava vastustajansa. Tobiaksen Darkrai voitti helposti Ashin Heracrossin, Torkoalin ja Giblen, mutta hävisi lopulta Sceptilelle. Tobian seuraava Pokémon oli toinen legendaarinen Pokémon, Latios, joka voitti helposti Sceptilen ja Swellowin. Ashin viimeinen Pokémon oli Pikachu, joka pitkän taistelun päätteeksi päätyi tasapeliin Latioksen kanssa. Koska Ashillä ei ollut enää Pokémoneja, Tobias voitti ottelun ja pääsi finaaliin, jonka hän voitti helposti, voittaen samalla koko turnauksen. Hän on saanut Ashiltä suuren vaikutuksen että hän on mahtava kouluttaja ja hänellä on kaikki mahdollisuudet päästä Pokémon-mestariksi.


title: Luettelo Pokémon-sarjan hahmoista

text: Trip (japaniksi シューティー Shooty) on Pokémon-animesarjassa esiintyvä ihmishahmo. Hän oli Ashin pahimpia vastustajia Unovan alueella. Hän on entinen Pokémon-valokuvaaja Unovan alueelta, mutta nykyään myös Pokémon-kouluttaja. Hän on kehitellyt stretegioita jo ennen uransa aloittamista ja keskittyy pokémonien perustaitoihin, joista hän ei usko Ashin tai muiden Unovan ulkopuolelta tulevien tietävän läheskään yhtä paljon. Hän ottaa otteluistaan ja kaikista kokemuksistaan aina kuvia. Lisäksi hänen mielestään pokémon-kouluttajan tulee käyttää kaikki mahdollinen aikansa pokémoniensa vahvistamiseen, minkä vuoksi hän ei koskaan jää katsomaan pokémon-kilpailuja ja turnauksia loppuun asti, jos hän itse häviää niissä. Hän on halunnut kouluttajaksi siitä asti, kun tapasi ensi kertaa Unovan pokémon-mestarin Alderin ja otti vakavasti tämän neuvot vahvaksi tulemisesta. Mutta tavatessaan hänet vuosia myöhemmin uudelleen ja pettyneenä kuinka laiskasti ja välinpitämättömästi Alder nyt käyttäytyi, Trip alkoi väheksyä häntä ja uskoi Alderin voittamisen olevan helpompaa kuin aiemmin luuli. Mutta voitettuaan Pokémon-maailmanturnauksen juniorimestaruussarjan ja päästyään sen jälkeen ottelemaan Alderin kanssa, hänen Serperiorinsa koki murskatappion Alderin Bouffalantia vastaan. Tämän jälkeen Trip alkoi olla nöyrempi ja oli ystävällisempi jopa Ashia kohtaan, mutta hän edelleen lähti kilpailu- ja turnauspaikoilta heti hävittyään niissä.


title: Luettelo Pokémon-sarjan hahmoista

text: Stephan on kouluttaja jonka Ash,Iris ja Cilan tapasivat jaksossa "Oshawottin kadonnut kuori!" Stephan otteli Blitzlensä kanssa Ashin Oshawottia vastaan, ja ottelun ollessa kesken Oshawottin kuori katosi. Myöhemmin he ottelivat uudestaan ja Ash voitti Stephanin.


title: Luettelo Pokémon-sarjan hahmoista

text:
Stephan ilmaantui uudestaan Nimbasa Townin Otteluturnaukseen, jossa hävisi Iriksen Emolgaa vastaan käydyssä ottelussa.
Kolmannen kerran hän tuli Ottelupamaukseen, jossa hänen päävihollisensa oli Montgomery, joka omisti Throhin. Finaalissa Stephan ja Montgomery ottelivat ja Stephan voitti. Pokemonliigassa hän hävisi.


title: Luettelo Pokémon-sarjan hahmoista

text: Bianca () on fiktiivinen Pokémon-hahmo. Hän on Pokémon-kouluttaja, jonka Ash Ketchum ystävineen tapasivat usein Unovassa.


title: Luettelo Pokémon-sarjan hahmoista

text: Bianca on Pokémon Blackissä ja Whitessa Cherenin ohella toinen kahdesta pelaajan kilpakumppanista. Hän valitsee kolmesta aloituspokémonista pelin alussa yleensä pokémonin, jolla on heikkous pelaajan valitsemaa pokémonia vastaan. Lisäksi on kömpelö ja herkkäluonteinen tyttö. Biancan isä on ylisuojeleva, eikä olisi halunnut antaa hänet aloittaa kouluttajan uraa edes 10-vuotiaana.


title: Luettelo Pokémon-sarjan hahmoista

text: Bianca esiintyi ensi kerran jaksossa "Minccino - ja sillä siisti!", jossa hän tuo professori Juniperin pyynnöstä Ashille kotelon Unovan salimerkkejä varten. Vaikka hän oli Ashia vanhempi, hän oli vasta vähän aikaa sitten aloittanut oman pokémon-matkansa ja valinnut silloin aloituspokémonikseen Tepigin, joka oli jo ennen jakson tapahtumia kehittynyt Pigniteksi. Jakson aikana Bianca pyydystää Minccinon, joka aiemmin varasti Ashin merkkikotelon. Lopuksi Ash ja Bianca kävivät ottelun, jossa Ashin Snivy joutui ensin Minccinon "Viehätyksen" () lumoon, mutta päätyi lopulta Ashin voittoon, kun sekä Minccino että Pignite hävisivät Ashin Pikachulle.


title: Luettelo Pokémon-sarjan hahmoista

text: Biancan isä esiintyi animessa ensi kerran "Elesa, sähköistävä salijohtaja!" todistamassa tyttärensä häviötä Nimbasa Cityn salijohtajaa, Elesaa, vastaan ja halusi tästä hyvästä viedä hänet takaisin kotiin. Ash haastoi siitä hyvästä hänet otteluun. Vaikka Ash hävisi, Biancan isä salli ottelun jälkeen tyttärensä jatkaa pokémon-kouluttajan uraansa.


title: Luettelo Pokémon-sarjan hahmoista

text: Shauna on Ashin, Serenan, Clemontin ja Bonnien ystävä, ja Serenan kilpakumppani Kalosissa. Nähtyään Serenan PokeVision -videon hänestä tuli Serenan fani.


title: Luettelo Pokémon-sarjan hahmoista

text: Tierno on Ashin, Serenan, Clemontin ja Bonnien ystävä, ja yksi Ashin kilpakumppani Kalosissa. Hän pitää paljon Serenasta.


title: Luettelo Pokémon-sarjan hahmoista

text: Delia Ketchum on kuvitteellinen henkilö Pokémon-animessa ja -mangassa. Hän on Ash Ketchumin äiti. Delia asuu Pallet Townissa Kantossa. Delia omistaa yhden Pokemonin, Mr. Mimen lempinimeltään Mimey. Delia oli Professori Oakin oppilaana nuorempana. Delia ei ole animessa kovin merkittävässä osassa mutta on tärkeässä roolissa elokuvassa . Delian silmät ja hiukset ovat ruskeat.


title: Luettelo Pokémon-sarjan hahmoista

text: J on maineikas ja julma Pokémon-metsästäjä. Hänen Pokémonejaan ovat Drapion, Salamence ja Ariados. Kolmen tarpeet! jaksossa hän kohtasi loppunsa kun Mesprit ja Uxie käyttivät Future Sight liikettä. Koska J palaa tukikohtaansa tehtyään työn Galactic tiimin kanssa Future Sightit osuivat hänen alukseensa joka tuhoutui vajottuaan Valor järven pohjaan.


title: Luettelo Pokémon-sarjan hahmoista

text: Gladion on Ashin kilpailija sekä Lillien veli, joka ilmestyy sarjassa ensimmäistä kertaa Sun & Moon -sarjan 27. jaksossa. Hänellä on omistuksessaan Lycanroc (yömuoto), Umbreon sekä Silvally. Jaksossa hän ottelee Kalloryhmän jäseniä vastaan, minkä jälkeen hän tapaa Ashin ja Lillien. Pian tapaamisen jälkeen Ash alkaa ottelemaan Rockruffillaan Gladionin Lycanrocia vastaan, mutta Rakettiryhmä keskytti ottelun. Gladion onnistui kuitenkin voittamaan Rakettiryhmän, kun hänen Lycanrocinsa käytti Rockium-Z:n avulla Continental Crushia. Tämän jälkeen hän kertoi Ashille keinon kuinka saada Rockium-Z: Hänen pitäisi voittaa suurkoe Akala-saarella haastamalla saaren kahuna Olivia suurkoeotteluun. Myöhemmin Gladion esiintyi sarjassa uudestaan Type:Nullinsa kanssa, jonka hän oli nimennyt Silvallyksi. Sarjan 47. jaksossa Ash ja Gladion ottelivat jälleen keskenään. Ottelun voittivat Gladion ja hänen Type:Null. Ennen ottelua Gladion kertoi Ashille syyn, miksi Lillie ei voinut koskea pokémoneja. Gladion on luonteeltaan vakava ja salamyhkäinen, mutta pohjimmiltaan kuitenkin hyväsydäminen ja suojelevainen siskoaan kohtaan.


title: Luettelo Pokémon-sarjan hahmoista

text: Sun&Moon-sarjan 49. jaksossa hän tapasi Faban ja otteli hänen Hypnoa ja Alakazamia vastaan Umbreonilla ja Lycanrocilla. Faba oli suuttunut kun Gladion aikoinaan vei Type:Nullin Aether-paratiisista ja halusi tämän takaisin. Ottelun jälkeen tämä hypnotisoi Gladionin tajuttomaksi, jonka jälkeen hän otti Type:Nullin poképallon itselleen. Herättyään Gladion meni Aether-paratiisille ja kaivoi äitinsä Lusaminen kanssa Type:Nullin poképallon takaisin. Pian Faba yritti jälleen tyhjentää Lillien muistin, mutta Gladion ja Lusamine tulivat väliin. Hänen Type:Nullinsa kehittyi Silvallyksi, kun tämä yritti pelastaa Lillien Faban kynsistä. Kehityttyään Gladion antoi Silvallylle Dark Memory-levykkeen, jonka ansiosta se muuttui väliaikaisesti pimeystyypin pokémoniksi.


title: Luettelo Pokémon-sarjan hahmoista

text: Seuraavassa jaksossa hän esiintyy jälleen, kun Faba varasti Nebbyn itselleen. Hän lähti yhdessä Ashin, Lillien ja Lusaminen kanssa pelastamaan Nebbyä Faban kynsistä tämän suunnitelmalta käyttää Nebbyn voimia ultramadonreiän (eng. Ultra Wormhole) avaamiseen. Faban kuitenkin onnistuttua avaamaan ultramadonreikä, Gladion otteli Lusaminen ja Lillien Vulpixin kanssa sieltä tullutta Nihilegoa vastaan. Ottelun tuloksena Nihilego vei hänen mukanaan äitinsä madonreiän sisälle.


title: FELASA

text: Felasa () on 1978 kahdentoista eurooppalaisen maan perustama EU-alueen kattava kansallisten koe-eläintoiminnan valvontainstanssien yhteistyöelin. Sen jäseniä ovat:


title: FELASA

text: FELASA on laatinut EU-maissa hyväksytyt suositukset koe-eläinten kanssa työskentelevien henkilöiden koulutuksesta. Ko. henkilöt on jaettu neljään, A-, B- ,C- ja D-kategoriaan toimenkuvansa perusteella.


title: Maunula (täsmennyssivu)

text: Maunula voi tarkoittaa seuraavia:


title: Gorka

text: Gorka () on kylä ja maalaiskunta Leningradin alueen Tihvinän piirissä Venäjällä. Se sijaitsee Paksujoen varrella 21 kilometriä Tihvinästä luoteeseen. Kylässä on 860 ja kunnassa 1200 asukasta (vuonna 2010).


title: Gorka

text: Seudulla on 1000-luvun kurgaanihautoja. Itämerensuomalaiset paikannimet kuten Imolovo, Kožela ja Pudrol kertovat entisestä vepsäläisasutuksesta. Paikalla sijainnut Paše-Koželan (Kukovaja Goran) pogosta mainitaan historiallisissa lähteissä 1000–1100-luvulta lähtien. Tarinan mukaan kylässä oli luostari, johon ilmestyi Tihvinän Jumalanäidin ikoni.


title: Gorka

text: Gorkassa toimii maidon ja lihan tuotantoon sekä perunan viljelyyn erikoistunut maatalousyritys. Kylässä on lastentarha, peruskoulu, kulttuuritalo ja kirjasto. Nähtävyyksiin kuuluu vuonna 1859 rakennettu Pokrovan kirkko.


title: Gorka

text: Gorkan kunta sijaitsee Tihvinän piirin länsiosassa. Se rajoittuu pohjoisessa Koskovon, idässä Gankovon, kaakossa Borin ja lounaassa Tsvyljovon kuntiin sekä lännessä Olhavan piiriin. Kunnan pinta-ala on 497 neliökilometriä. Seudulla virtaa Paksujoki. Suurimmat järvet ovat Zaljuštšitskoje, Randogskoje, Ostrovskoje, Bolšaja Valdost, Tšagolinskoje ja Lebjažje. Länsiosassa on laaja suoalue.


title: Gorka

text: Keskuskylän lisäksi kuntaan kuuluu Novyin maaseututaajama ja 20 kylää: Gorodo, Imolovo, Krjutškovo, Kuliga, Malynovštšina, Novoje Selo, Ostrovok, Pavšino, Pinega, Pjahta, Progal, Pudrol, Randoga, Tšagolino, Tumištše, Valdost, Vjalgino, Zaljuštšik, Žar ja Zasypje.


title: Gustaf Adolf Helsingius

text: Gustaf Adolf Helsingius (15. helmikuuta 1855 Turku – 7. kesäkuuta 1934 Lohjan maalaiskunta) oli suomalainen rautatieinsinööri ja köyhäinhoidon tarkastaja.


title: Gustaf Adolf Helsingius

text: Helsingiuksen vanhemmat olivat teologian tohtori, Lohjan kirkkoherra Gustaf Fredrik Helsingius ja Rosina Heurlin. Hän valmistui insinööriksi 1879 ja toimi sitten rakennusinsinöörinä Vaasan rautatien rakennustyömaalla 1879–1883 ja Oulun rautatien rakennustyömaalla 1883–1886.


title: Gustaf Adolf Helsingius

text: Helsingius toimi köyhäinhoidon konsulenttina 1888 ja sen jälkeen hän oli köyhäinhoidon tarkastajana aluksi väliaikaisesti 1889–1893 ja sitten vakinaisesti 1893–1915. Hän oli vielä Turun kaupungin avustustoimiston päällikkönä 1918–1921.


title: Gustaf Adolf Helsingius

text: Tarkastajan virassa Helsingius oli käynnistämässä vaivaistalojen rakentamista Suomen kuntiin. Hän laati taloille ohjesääntöjä ja teki rakennuspiirustuksia, harjoitti neuvontatoimintaa, tarkisti talojen piirustukset ja valvoi säännösten noudattamista kunnissa. Tämä yhdenmukaisti vähitellen köyhäinhoidon käytäntöjä eri puolilla Suomea. Helsingius julkaisi 1899 "Vaivaishoidon käsikirjan". Vuodesta 1897 lähtien kunnat saivat valtion lainaa vaivaistalon rakentamiseen mutta vain jos Helsingius hyväksyi talon piirustukset ja kunnan laatiman vaivaishoito-ohjesäännön. Helsingiuksen toiminnan ansiosta köyhäinhoito alettiin nähdä valtion tehtävänä jonka käytännön toteutus oli annettu kunnille valtion valvonnassa.


title: Gustaf Adolf Helsingius

text: Helsingius asui aluksi Lohjalla Hiittisten kartanosta vuokraamassaan asunnossa. Hän rakennutti Linnaisten huvilana tunnetun talon jossa hän asui vuoteen 1893 saakka jolloin hän muutti viranhoidon takia Helsinkiin. Eläkevuotensa Helsingius vietti Virkkalassa toisen vaimonsa Ingrid Lindholmin tädiltään perimässä huvilassa "Tätilässä". Tässä rakennuksessa toimi sittemmin vuodesta 1954 Virkkalan suomalainen yhteiskoulu. Nykyisin huvilasta on jäljellä enää tonttia kiertävä kiviaita. Virkkalassa sijaitsee myös Helsingiuksen tie.


title: Gustaf Adolf Helsingius

text: Helsingius oli perustamassa Raajarikkoisten auttamisyhdistykstä sekä Suomen yleistä käsiteollisuusyhdistystä ja toimi näissä yhdistyksissä johtokunnan jäsenenä ja puheenjohtajana useita vuosia. Hän oli myös Lohjan kunnallislautakunnan varaesimies sekä Helsingin kaupunginvaltuuston ja kirkkovaltuuston jäsen.


title: Gustaf Adolf Helsingius

text: Gustaf Helsingius oli naimisissa kaksi kertaa:


title: Gustaf Adolf Helsingius

text: Gustaf Helsingiuksen ja Anna Roosin lapsia olivat kirjailija, opettaja Torsten Helsingius ja jääkärimajuri Gustaf Fredrik Helsingius.


title: North Carolina (täsmennyssivu)

text: North Carolina tarkoittaa seuraavia asioita:


title: Iivari Paatero

text: Iivari Paatero (27. toukokuuta 1875 Helsinki – 5. elokuuta 1922) oli suomalainen näyttelijä.


title: Iivari Paatero

text: Paatero oli näyttelijänä Aspegrenin suomalaisessa kansanteatterissa 1894–1897, Uudessa teatterissa 1897–1899 ja pisimpään Suomalaisessa maaseututeatterissa 1899–1922. Hän teki myös omia kiertueitaan.


title: Iivari Paatero

text: Paatero oli naimisissa näyttelijätär Paulina (Paula) Nikulaisen kanssa.


title: Konni Wetzer

text: Gotthard Konrad (Konni) Wetzer (5. helmikuuta 1871 Helsinki – 15. maaliskuuta 1940 Helsinki) oli suomalainen teatterinjohtaja ja näyttelijä.


title: Konni Wetzer

text: Wetzerin vanhemmat olivat insinöörimekaanikko Martin Wetzer ja Amalie Katarina Juliane Schramm. Wetzer pääsi ylioppilaaksi Helsingin yksityislyseosta 1889 ja opiskeli sitten teatteritaidetta ja musiikkia Tukholmassa 1894–1895 ja Wienissä 1896–1897. Hän oli Helsingin ruotsalaisen teatterin näyttelijänä 1892–1894 ja apulaisohjaajana 1898–1903. Wetzer toimi Turun ruotsalaisen teatterin johtajana 1903–1904, Helsingin ruotsalaisen teatterin intendenttinä ja taiteellisena johtajana 1904–1916, Albert Ranftin teatterin johtajana ja apulaisjohtajana Tukholmassa, Malmössa ja Göteborgissa 1916–1918 sekä Vaasan ruotsalaisen teatterin johtajana 1921–1928.


title: Konni Wetzer

text: Konni Wetzer oli mukana jääkäriliikkeessä sekä Vöyrin sotakoulun toiminnassa.


title: Konni Wetzer

text: Wetzer oli naimisissa 1905–1907 vapaaherratar Eva Elisabeth (Lulli) Silfverhjelmin kanssa. Liitto päättyi avioeroon.


title: Konni Wetzer

text: Kenraaliluutanantti Martin Wetzer oli Konni Wetzerin vanhempi veli.


title: Sudan (väriaine)

text: Sudan on eräiden atsoväreihin kuuluvien väriaineiden nimitys. Ne tunnetaan nimillä "Sudan xx", jossa "xx" on joko I, II, III, IV, Musta B tai Punainen G. Värejä käytetään pääasiassa erilaisten maalien värjäämiseen keltaisesta punaiseen. Sudan I-IV ovat syöpää aiheuttavia ja niiden käyttö ruoka-aineissa on kielletty. Koska Sudan-värejä on käytetty väärennetyissä chilimausteissa, ne ovat tehostetussa virallisessa valvonnassa.


title: Sydänmaa (yhtye)

text: Sydänmaa oli suomalainen popyhtye, joka toimi vuosina 1993–2000. Yhtyeen kappaleita ovat muun muassa "Poppikoneet soimaan", "Seitsemän merta", "Sielu on turpiinsa saanut", "Hyvää yötä Helsinki" ja "Pipariparatiisi". Sydänmaa esiintyi myös radiossa ja televisiossa.


title: Erkkitapio Siiroinen

text: Erkkitapio Siiroinen (15. joulukuuta 1944 Helsinki – 28. huhtikuuta 1996 Nastola) on suomalainen lasimuotoilija. Hänet tunnetaan parhaiten Riihimäen Lasi Oy:lle suunnitelluista koristepulloista, jotka sisältävät tunnistettavia piirteitä muista esineistä. Tällaisia ovat mm. "Noppa-" ja "Veturipullot".


title: Erkkitapio Siiroinen

text: Siiroinen suunnitteli nuorena taidemaalarin uraa ja teki Riihimäellä tilauksesta muun muassa muotokuvia. Hän opiskeli myös pianon- ja kornetinsoittoa Riihimäen musiikkiopistossa ja sävellystä Joonas Kokkosen yksityisoppilaana 1962-1963.


title: Erkkitapio Siiroinen

text: Ensimmäiset yhteydet lasialalle Siiroinen sai toimiessaan Riihimäen Lasin tuntikirjurina keväällä 1963. Hän aloitti opinnot Taideteollisessa oppilaitoksessa (nykyisessä korkeakoulussa) syksyllä 1963, oppilaitoksen Metallitaiteen osastolla, Teollisen muotoilun linjalla. Keskeinen opettaja osastolla oli Kaj Franck. Siiroinen aloitti työnsä Riihimäen Lasin muotoilijana jo ennen valmistumistaan vuonna 1968.


title: Erkkitapio Siiroinen

text: Siiroinen suunnitteli sekä käyttö- että koriste-esineitä. Käyttölasistojen puolella "Kasperi"- ja "Jesperi"-lasistot olivat myyntimenestyksiä 1970-luvulla. Näiden lasien koristeaihe, ameebamainen kuvio, oli esiintynyt Siiroisen suunnitelmissa jo 1960-luvun puolella, ja se tuli näin laajaan käyttöön. Puristelasista tehty "Kasperi"-lasistossa koristeaihe on kuvattu vain kertaalleen molemmin puolin laseja, kun taas kiinnipuhallettujen "Jesperi"-lasien pinta ovat täynnä tätä koristeaihetta. Molempiin sarjoihin kuului kattava valikoima tarjoiluastioita. Kasperi sai nimensä Siiroisen vuoden ikäisenä kuolleen pojan mukaan.


title: Erkkitapio Siiroinen

text: Siiroisen muotoilemista koriste-esineistä tunnetuin, "Noppa"-pullo muistuttaa muodoltaan arpakuutiota eri silmälukuineen. Pullo tunnetaan myös nimellä "Arpa on heitetty". Tämä lasiesine oli niin suosittu kansainvälisestikin, että siitä tehtiin ulkomailla jäljitelmiä. Samaa noppa-aihetta toistavat pullojen korkit ovat myös jäljitelmiä. Siiroisen "Paukkurauta"-pullossa on villin lännen teema: sivulla on revolverin sylinterin poikkileikkauskuva ja pohjassa jalanjäljet.


title: Erkkitapio Siiroinen

text: "Veturipullo" on Siiroisen suunnittelema, laajasti Riihimäen matkamuistona myyty koriste-esine. Pullon valmistus aloitettiin vuonna 1970 juhlistamaan Riihimäen - Pietarin radan 100 vuotista toiminta-aikaa. Sekä Riihimäen lasitehdas että Riihimäen kaupunki jakoivat pulloa aluksi myös liikelahjana. Pullon valmistus on lopetettu ja suuren suosion takia aloitettu uudelleen parikin kertaa vuosien aikana. Eri tuotantokausien pullot eroavat toisistaan kaulaosan perusteella. Uudempien pullojen kaulaosa muistuttaa veturin piippua, kun vanhemmissa pulloissa kaulaosa on muodoltaan yksinkertaisempi.


title: Erkkitapio Siiroinen

text: Siiroisen töistä "Veturi-" ja "Tellus"-pulloa valmistettiin siitä lasimassasta, jota uuniin sattui muusta tuotannosta jäämään. Näin pulloja on valmistettu ainakin kuutta eri väriä. Tällä tekniikalla on valmistettu myös Helena Tynellin "Aurinkopulloa". Kaikkien valmistaja Riihimäen Lasi.


title: Fram

text: Fram voi tarkoittaa seuraavia asioita:


title: Lentopallon Mestaruusliigakausi 2010–2011

text: Lentopallon SM-liiga otti kaudeksi 2010–2011 käyttöön uuden nimen, Lentopallon Mestaruusliiga. Miesten lentopallon mestaruusliigakausi 2010–2011 alkoi 2. lokakuuta 2010 Muuramen kulttuurikeskuksen salissa, jossa isäntäjoukkue Muuramen Lentopallo kukisti Isku-Volleyn 3–0 (25–23,29–27,25–22). Liigan avausottelua seurasi paikan päällä 426 katsojaa. Runkosarja päättyi 12. maaliskuuta 2011.


text: Naisten liiga starttasi jo päivää aikaisemmin, kun LP Viesti voitti kotonaan HPK:n 3–0. Naisten runkosarja päättyi 5. maaliskuuta 2011.


text: Runkosarjan päätyttyä miesten liigan kahdeksan ja naisten liigan kuusi parasta pelaavat pudotuspelit mestaruudesta ja muista mitaleista. Kummankin liigan kaksi heikointa joutuu karsimaan sarjapaikastaan.


text: Syksyllä liigajoukkueet sekä muutama 1-sarjan joukkue pelasivat ensimmäisen Liigacupin voitosta.


text: Mestarijoukkue:: Sampsa Aitta, Brett Dailey, Normunds Veinbergs, Kalle Määttä, Niko-Matti Koskela, Ville Vänskä, Patrick Durbin, Hermans Egleskalns, Jari Tapio, Jussi Sirviö, Santeri Rytky, Joonas Ylitalo.


text: Koska Salon Piivolleyltä evättiin liigalisenssi kaudelta 2011-2012, myös Korson Veto nousi kabinettipäätöksellä mestaruusliigaan.


text: LP Viesti on viimeinen loppuottelu mukaan lukien pelannut 79 perättäistä ottelua tappioitta kotimaan kentillä sarja- ja cup-otteluissa.


title: Ext2

text: Ext2 eli ext2fs on Linuxille suunniteltu tiedostojärjestelmä, jota käytettiin pitkään Linuxin oletustiedostojärjestelmänä. Nykyisin uusissa asennuksissa on siirrytty tiedostojärjestelmän uuteen ext3-versioon. Ext2:sta puuttuu ext3:n journalointiominaisuus. Puutteen vuoksi ext2:lla ei saavuteta journaloinnin tuomia etuja kiintolevyillä, joten sen käyttö ei nykyisin kannata kuin erityisistä syistä.


title: Ext2

text: Edeltäjästään extfs-tiedostojärjestelmästä (joka korvasi alkuperäisen Minix-tiedostojärjestelmän) poiketen ext2 suunniteltiin alusta alkaen laajennettavaksi, ja niin esimerkiksi ext3-tiedostojärjestelmää voi käyttää myös ext2:na. Tiedostojärjestelmä sisältää tiedot käytetyistä laajennoksista ja siitä, onko jokin niistä epäyhteensopiva vanhojen järjestelyjen kanssa.


title: Ext2

text: Tiedostojärjestelmän alussa on "superblock", jossa kerrotaan tiedostojärjestelmän ominaisuuksista ja sen muiden osien sijainnista. Superblokin jälkeen on varaustaulukkoja ja i-nodeja ja niiden jälkeen näihin liittyvät varsinaiset datablokit. Datablokkien jälkeen on superblokin varakopio ja seuraava erä varaustaulukkoja ja i-nodeja. Kiintolevyjen kasvaessa osa superblokkikopioista on jätetty pois.


title: Ext2

text: Mikäli tiedostojärjestelmä vaurioituu, sen perustiedot ovat vielä luettavissa superblokkien varakopioissa ja näin tiedostojärjestelmän eri osat ovat löydettävissä. Kopiot ovat yleensä samoissa paikoissa ja tunnistettavissa myös maagisista numeroista.


title: Ext2

text: inode-blokin rikkoontuessa sen osoittamat tiedostot eivät ole enää automaattisesti korjattavissa, mutta koska saman tiedoston datablokit pyritään pitämään yhdessä, tiedosto saattaa löytyä ehjänä yhdessä tai muutamassa osassa, kunhan nämä osat ovat tunnistettavissa (tekstitiedoston osalta helppoa käsin, joidenkin rakenteellisten tiedostojen osalta mahdollista automaattisesti). inoden rikkoontumisesta on oireena merkilliset tiedosto-oikeudet.


title: Ext2

text: Hakemiston rikkoontuessa tiedoston nimeä ei löydy. Tiedostojärjestelmän korjausohjelma fsck siirtää löytyneen tiedoston osion hakemistoon lost+found ja nimeää sen siellä inode-numeron mukaan.


title: Ext2

text: Vahingossa poistetun tiedoston palauttaminen onnistuu automaattisesti niin kauan, kun sen inodea ja datablokkeja ei ole otettu uusiokäyttöön. Yleensä inodeen merkitään tiedoston poistamisen aika ("dtime"), mutta muuten inode jää ennalleen (ext3 yleensä tyhjentää inoden kokonaan).


title: J. N. Reuter

text: Julio Nathaniel Reuter (7. tammikuuta 1863 Turku – 9. tammikuuta 1937 Helsinki) oli suomalainen kielitieteilijä, itsenäisyysaktivisti ja professori.


title: J. N. Reuter

text: Reuterin vanhemmat olivat rehtori Edvin Titus Feodor Reuter ja Aline Procopé. Hänen veljiään olivat eläintieteen professori Odo Reuter ja Enzio Reuter. Julio Reuter pääsi ylioppilaaksi Turun lyseosta 1880 ja opiskeli Helsingin yliopistossa valmistuen filosofian kandidaatiksi 1885, lisensiaatiksi 1891 ja tohtoriksi 1897. Reuter teki opintomatkat Jenaan, Lontooseen, Oxfordiin ja Pariisiin 1886–1887 sekä Berliiniin 1889–1890.


title: J. N. Reuter

text: Reuter oli Helsingin yliopiston sanskritin ja vertailevan indoeurooppalaisen kielitieteen dosentti 1891–1906 ja ylimääräinen professori 1906–1931. 1900-luvun alussa Reuter oli mukana Kagaalin toiminnassa hallituksen jäsenenä ja sihteerinä. Hän toimitti englanninkielistä "The Finland Bulletin"-julkaisua 1900-1905 ja kirjoitti Suomen tilanteesta artikkeleita englantilaisiin ja amerikkalaisiin lehtiin. Vuonna 1918 hän oli mukana lähetystössä joka kiersi Tanskan, Norjan ja Yhdysvaltain hallitusten luona pyytämässä niiden tunnustusta Suomen itsenäisyydelle.


title: J. N. Reuter

text: Reuter oli Suomalais-englantilaisen seuran puheenjohtaja 1927–1931 ja Suomen itämaisen seuran varapuheenjohtaja 1917–1937. Hän oli Ruotsalaisen teatterin valtuuskunnan jäsen 1912–1930, johtokunnan jäsen 1922 ja hallituksen puheenjohtaja 1926.


title: Djanet

text: Djanet () on kaupunki Illizin maakunnassa Algeriassa. Asukkaita kaupungissa on 9 699 (1998).


title: Djanet

text: Djanetissa on muun muassa tori, alueen historiaa ja ympäristöä esittelevä museo, postitoimisto, pankkeja, matkatoimistoja, hotelleja, ravintoloita, kahviloita ja sairaala. Suurempi sairaala sijaitsee seitsemän kilometrin päässä Ifrissä. Djanet Inedbirenen lentoasema sijaitsee 35 kilometrin päässä Djanetista. Lentoasemalle on lentoja Algerian pääkaupungista Algerista, Tamanrassetista ja Ouarglasta. Djanetiin on myös Ranskan Pariisista ja Marseillesta suoria lentoja.


title: Djanet

text: Djanetin suurin juhla on kymmenen päivää kestävä Sebiba, johon Tassili n'Ajjerin vuoriston alueen tuaregit perinteisissä asuissaan saapuvat muistelemaan ja uusimaan muinaista rauhansopimusta. Sopimus päätti aikoinaan konfliktin kahden tuaregiheimon, Azellouazin ja El-Mihanen, välillä.


title: Djanet

text: Dakar-rallin reitti on kulkenut Djanetin kautta vuosina 1983 ja 1988.


title: Djanet

text: Djanet sijaitsee Algerian kaakkoisosassa ja kuuluu Illizin maakuntaan ("wilaya"). Kaupungista on matkaa Illizin kaupunkiin 400 kilometriä, Libyaan 80 kilometriä ja Ksar Azellouazin raunioalueelle 5 km. Ksar Azellouaz oli yksi alueen vanhimmista asutuskeskuksista. Djanetista pohjoiseen sijaitsee esihistoriallisista kalliomaalauksistaan tunnettu Tassili n'Ajjerin vuoristo samannimisine kansallispuistoineen.


title: Grenqvist

text: Grenqvist on suomalainen virkamies- ja sotilassuku, joka polveutuu hauholaissyntyisestä Säkkijärven kappalaisesta Anders Grenqvististä (1726-1796).


title: Naima Jakobson

text: Naima Maria Jakobson (9. joulukuuta 1866 Helsinki – 16. lokakuuta 1923 Helsinki) oli suomalainen opettaja ja ruotsin kelellä kirjoittanut kirjailija.


title: Naima Jakobson

text: Jakobsonin vanhemmat olivat ajuri, talonomistaja Johan Jakobsson ja Engla Gustava Lukander. Hän pääsi ylioppilaaksi 1887 ruotsalaisesta normaalilyseosta ja opiskeli Helsingin yliopistossa valmistuen filosofian kandidaatiksi 1891. Jakobson toimi ruotsinkielisten tyttökoulujen opettajana Porvoossa, Haminassa ja Helsingissä.


title: Lentopallon SM-liigakausi 2009–2010

text: Lentopallon miesten Suomen mestaruuden 2010 voitti Sun Volley, joka loppuottelusarjassa voitti Pielaveden Sammon suoraan 4-0.. Pronssia otti Raision Loimu. Karsinnoissa Hurrikaani-Loimaa säilytti paikkansa lyömällä Kokkolan Tiikerit voitoin 3-1. Lentopalloseura Etta sen sijaan nousi liigaan pudottamalla Valkeakosken Isku-Veikot otteluvoitoin 3-2.


title: Lentopallon SM-liigakausi 2009–2010

text: Naisten mestaruuden voitti ylivoimaiseen tyyliin LP Viesti.


title: Lentopallon SM-liigakausi 2009–2010

text: Suomen mestarit: Anssi Hakala, Marko Aho, Teppo Heikkilä, Antti Malinen, Juha Aho, Janne Kangaskokko, Eemi Tervaportti, Petteri Parkkisenniemi, Ville Sorvoja, Danial Levent, Juha Savela, Juho Rajala, Janne Kokko, Henri Hannuniemi


title: Väinö Päiviö

text: Väinö Johannes Päiviö (sukunimi aik. "Andersén"; 2. heinäkuuta 1880 Kotka – 11. heinäkuuta 1925) oli suomalainen konttoripäällikkö ja kirjailija.


title: Väinö Päiviö

text: Päiviö toimi Helsingin Sanomien konttoripäällikkönä ja vuonna 1910 hänet valittiin 1. tammikuuta 1911 toimintansa aloittaneen Rautatiekirjakauppa Oy:n ensimmäiseksi toimitusjohtajaksi.


title: Väinö Päiviö

text: Päiviö julkaisi muutamia kirjanpidon oppaita sekä siirtolaisaiheisen kertomuskokoelman nimimerkillä "Buster Brown". Hän oli Eino Leinon ystävä ja tuki runoilijaa myös taloudellisesti.


title: Väinö Päiviö

text:
Nimimerkillä "Buster Brown":
Omalla nimellä:


title: Rodenpoisen taistelu

text: Rodenpoisen taistelu oli talvella 1205 Ropažin kylän lähistöllä nykyisessä Latviassa Baltian ristiretkien aikana käyty taistelu ristiretkeläisten ja liettualaisten välillä. Taistelu päättyi liettualaisten tappioon ja heitä johtaneen Žvelgaitisin kuolemaan. Tärkein taistelusta kertova aikalaislähde on Henrikin Liivinmaan kronikka.


title: Rodenpoisen taistelu

text: Liettualaiset olivat ajautuneet sotaan Kalparitariston kanssa heti järjestön perustamisen jälkeen. Sota johtui liettualaisten tekemistä sotaretkistä Latviaan ja Viroon. Henrikin kronikan mukaan liettualaiset lähtivät 2 000 ratsumiehen voimin sotaretkelle virolaisia vastaan seitsemäntenä vuonna paastonaikaan, eli tammikuun 23. päivän jälkeen 1205. Liettualaisten sotajoukko kulki Väinäjokea alaspäin Riian kaupungin ohi. Ohittaessa Henrikin kronikka mainitsee että liettualaisten johtaja Žvelgaitis eli "Suelgate" poikkesi kaupunkiin. Kaupungissa heille järjestettiin vastaanotto. Henrikin kronikan mukaan Žvelgaitis suunnitteli tuhoavansa kaupungin paluumatkallaan. Muutama päivä sen jälkeen kun liettualaisten joukko oli jatkanut matkaansa Riikaan saapui semgallien ylimystöön kuuluva Vesthard, joka ehdotti saksalaisille liettualaisjoukon tuhoamista, varoittaen näitä siitä, että liettualaiset saattaisivat paluumatkallaan tuhota kaupungin. Vesthard lupasi johdattaa suuren joukon semgalleja liettualaisia vastaan, mutta tarvitsi kokeneita sotilaita näitä johtamaan. Saksalaiset lupasivat auttaa sillä ehdolla, että semgallit luovuttaisivat yhden panttivangin jokaista linnaansa kohden. Tähän suostuttiin ja saksalaiset lähettivät sotaväkenä taisteluun piispan palvelusväen ja muutaman Kalparitarin, joita johti ritari nimeltä Konrad. Semgallit ja saksalaiset asettuivat korkealle maastoon odottamaan liettualaisten paluuta.


title: Rodenpoisen taistelu

text: Turaidaan lähetettiin tiedustelijoita ottamaan selvää liettualaisten reitistä takaisin. Riiasta koottiin elintarvikkeita, jotka semgallit kuljettivat sotajoukolle. Liettualaiset palasivat mukanaan joukko tuhat virolaista vankia sekä ryöstettyjä hevosia ja karjaa. Liettualaisjoukko yöpyi liiviläisen Kaupon linnassa Turaidassa. Seuraavana päivänä saksalaisten johtama sotajoukko sai tiedustelijoilta tiedon, että liettualaiset aikoivat palata Rodenpoisin kautta Ykskylää kohti. Tämän jälkeen liettualaisten sotajoukko tuli saksalaisten ja semgallien sotajoukon lähettyville. Liettualaiset joutuivat etenemään yhtä tietä pitkin jonossa paksun lumipeitteen takia. Liettualaiset havaitsivat jonkun kulkeneen heidän edellään ja osasivat odottaa väijytystä. Tämän jälkeen he muodostivat kiilan muotoisen puolustusmuodostelman. Semgallien rohkeus oli pettää, mutta saksalaiset hyökkäsivät Konradin johdolla liettualaisten kimppuun. Osa liettualaisista pakeni ja tämän jälkeen myös semgallit ryhtyivät taisteluun Vesthardin johtamina. Henrikin kronikan mukaan seuranneessa taistelussa kuoli 1 200 liettualaista ja heitä johtanut Žvelgaitis, jonka tappoi Teoderik Schilling niminen ritari keihäällään.


title: Rodenpoisen taistelu

text: Taistelun jälkeen semgallit hakkasivat irti Žvelgaitisin pään ja veivät sen mukanaan Semgalliaan reissä, joihin oli koottu muitakin liettualaisten päitä. Osa liettualaisten vangeiksi ottamista virolaisista surmattiin taistelun jälkeen, Henrikin kronikan mukaan koska ""virolaisetkin olivat kaikkina aikoina kohdelleet vihamielisesti Kristuksen palvelijoita."" Saksalaiset ja semgallit ottivat tämän jälkeen haltuunsa liettualaisten ryöstämät hevoset ja karjan, sekä näiden aseet ja muut varusteet. Henrikin kronikka väittää, ettei saksalaisten johtama joukko kärsinyt ollenkaan tappioita. Liettuassa sotavankina ollut Johannes-niminen pappi kertoi, että viisikymmentä liettualaisnaista oli hirttänyt itsensä, koska he uskoivat yhtyvänsä kuolleiden miestensä kanssa tuonpuoleisessa.


title: Kategoriateoria

text: Kategoriateoria on matematiikan osa-alue, jossa käsitellään abstraktilla tavalla matemaattisia rakenteita ja niiden välisiä suhteita. Se abstrahoi joukkoja ja funktioita.


title: Kategoriateoria

text: Monia tärkeitä matematiikan aloja voidaan muodollisesti käsitellä kategoriateorian käsittein. Kategoriateoria suo mahdollisuuden muotoilla ja myös todistaa monet matematiikan tulokset paljon yksinkertaisemmin kuin se voitaisiin tehdä kategorioita käyttämättä.


title: Kategoriateoria

text: Useimmissa sovelluksissa kategoriat ovat joukkoja ja funktorit tietynlaisia kuvauksia joukosta toiseen. Näin ei kuitenkaan ole välttämättä laita: mitä tahansa matemaattisia käsitteitä, jotka toteuttavat kategorian muodollisen määritelmän, voidaan käsitellä kategorioina ja kaikki kategoriateorian tulokset pätevät myös niille.


title: Kategoriateoria

text: "Kategorian" "C" muodostaa kolme matemaattista oliota:Lisäksi objektien ja morfismien edellytetään toteuttavan seuraavat ehdot:


title: Kategoriateoria

text: Voidaan todistaa, että jokaista objektia kohti on olemassa tasan yksi identiteettimorfismi.


title: Kategoriateoria

text: Kategorian muodostat esimerkiksi:


title: Kategoriateoria

text: Kategoriat itsekin ovat objekteina eräässä kategoriassa, jonka morfismeja sanotaan funktoreiksi.


title: Kategoriateoria

text: Kovariantin funktorin "f" kategoriasta "C" kategoriaan "D", jolle käytetään merkintää , muodostavat:


title: Kategoriateoria

text: jotka lisäksi toteuttavat seuraavat ehdot:Lisäksi puhutaan "kontravarianteista" funktoreista . Ne määritellään muutoin samoin kuin kovariantitkin funktorit, paitsi että morfismit on "käännetty toisin päin". Täsmällisemmin sanottuna jokainen "C":n morfismi on liitettävä johonkin "D":n morfismiin .


title: Kategoriateoria

text: Kategoriat esiintyvät nykyään useimmilla matematiikan aloilla, teoreettisessa tietojenkäsittelytieteessä ja matemaattisessa fysiikassa vektoriavaruuksien yhteydessä. Kategoriat esitteli ensimmäisinä Samuel Eilenberg ja Saunders Mac Lane vuosina 1942–1945 algebrallisen topologian yhteydessä.


title: Lentopallon SM-liigakausi 2008–2009

text: Lentopallon miesten Suomen mestaruuden 2009 voitti Pielaveden Sampo, joka loppuottelusarjassa voitti Santasportin 3-1. . Pronssia otti Tampereen Isku-Volley. Sarjan pistelaskussa siirryttiin käytäntöön, jossa 3-0 ja 3-1 voitosta hyvitetään kolmella pisteellä, 3-2 voitosta kahdella pisteellä ja 2-3 tappiosta yhdellä pisteellä.


title: Lentopallon SM-liigakausi 2008–2009

text: Mestarit: Olli-Pekka Ojansivu, Enderwin Herrera, Miika Heikkinen, Tatu Säisä, Ilkka Sammelvuo, Urpo Sivula, Aki Riihimäki, Pekka Seppänen, Markus Väisänen, Tero Seppälä, Jose Perez, Simo Näkki, Lasse Räisänen, Matti Mustonen, Timo Tolvanen.


title: Lentopallon SM-liigakausi 2008–2009

text: PaKa säilyi karsintojen jälkeen. Lujattaret putosi 1-sarjaan. Vanajan RC luovutti sarjapaikkansa HPK:lle.


title: Gennadi Šatkov

text: Gennadi Šatkov (27. toukokuuta 1932 - 14. tammikuuta 2009) oli neuvostoliittolainen nyrkkeilijä, Melbournen olympialaisten keskisarjan nyrkkeilyn kultamitalisti lajin kaksinkertainen euroopanmestari. Kansalaisuutensa takia hän ei koskaan ryhtynyt nyrkkeilyammattilaiseksi.


title: Gennadi Šatkov

text: Šatkov yritti voittaa kultaa myös Rooman olympialaisissa vuonna 1960 kevyessä raskaassa sarjassa, mutta hävisi välierissä nuorelle Cassius Claylle, joka voitti kultamitalin kyseisistä kisoista ja nousi myöhemmin ammattilaisten raskaan sarjan maailmanmestariksi.


title: Toni Korkeakunnas

text: Toni Korkeakunnas (s. 15. toukokuuta 1968 Helsinki) on suomalainen jalkapalloilija ja jalkapallovalmentaja.


title: Toni Korkeakunnas

text: Pelaajaurallaan Korkeakunnas pelasi korkeimmillaan Ykköstä Törnävän Pallossa (1990–1993), Vaasan Palloseurassa (1994) ja Gnistanissa (1998). Kaudella 1994 hän oli nostamassa VPS:ää Veikkausliigaan (24 ottelua, kolme maalia), mutta palasi kauden jälkeen Seinäjoelle.


title: Toni Korkeakunnas

text: Korkeakunnas on koulutukseltaan kasvatustieteen maisteri. Hän suoritti Suomen korkeimman jalkapallovalmentajakurssin Jalkapallovalmentajakoulun vuosina 2004–2005. Hän aloitti valmennusuransa Gnistanissa kausina 1999–2002, jolloin joukkue pelasi Ykkösessä ja Kakkosessa.


title: Toni Korkeakunnas

text: Kaudella 2003 Korkeakunnas toimi Ville Lyytikäisen apulaisvalmentajana Veikkausliigan FC Hämeenlinnassa. Kesken seuraavan kauden hänestä tuli joukkueen päävalmentaja seuran erotettua Lyytikäisen kolmen ottelun jälkeen. Hämeenlinna voitti Korkeakunnaksen johdolla vain kaksi ottelua, ja kausi päättyi joukkueen putoamiseen. Suomen Cupissa joukkue ylsi loppuotteluun, jossa Myllykosken Pallo oli parempi maalein 1–0.


title: Toni Korkeakunnas

text: Kaudet 2008–2010 Korkeakunnas valmensi Viikinkejä Ykkösessä. Kausina 2008 ja 2010 tuloksena oli liigakarsintapaikkaan oikeuttanut toinen sija, kaudella 2009 kolmas. Liigakarsinnoissa Viikingit hävisi kaudella 2008 Kuopion Palloseuralle ja kaudella 2010 JJK Jyväskylälle.


title: Toni Korkeakunnas

text: Seurajoukkuetehtäviensä ohella Korkeakunnas on toiminut Palloliiton Uudenmaan piirin valmennuspäällikkönä ja Suomen alle 19-vuotiaiden maajoukkueen valmentajana.


title: Toni Korkeakunnas

text: Kaudeksi 2011 Korkeakunnas siirtyi Veikkausliiga-joukkue Myllykosken Pallon päävalmentajaksi. Hän teki seuran kanssa 1 + 2 -vuotisen sopimuksen marraskuussa 2010. Kaudella 2012 hän johti urheilumedian putoajakandidaatiksi arvioiman joukkueen liigassa sijalle kuusi, minkä myötä hänet valittiin vuoden liigavalmentajaksi. Kaudella 2013 MYPA taisteli liigan pronssimitaleista, mutta lopulta sijoittui kuudenneksi.


title: Toni Korkeakunnas

text: Kaudeksi 2014 Korkeakunnas siirtyi FC Lahteen 2 + 1 -vuotisella sopimuksella, johdattaen heti ensimmäisellä kaudellaan lahtelaiset seurahistoriansa toiseen pronssimitaliin.


title: HMS Rockwood

text: HMS Rockwood (viirinumero L39) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Rockwood

text: Alus tilattiin 23. elokuuta 1940 työnumerolla J3989 osana vuoden 1940 sota-ajan hankintaohjelmaa () Vickers Armstrongilta Barrow-in-Furnessista, missä köli laskettiin pian tilauksen jälkeen 29. elokuuta. Alus laskettiin vesille 13. kesäkuuta 1942 nimettynä Yorkshiressä pidetyn ketunmetsästyksen mukaan ja se valmistui vielä saman vuoden lopulla 4. marraskuuta.


title: HMS Rockwood

text: Alus sijoitettiin 1946 poistolistalle ja se myytiin BISCOlle. Alus hinattiin elokuussa J. J. Kingille Gatesheadiin romutettavaksi.


title: HMS Stevenstone

text: HMS Stevenstone (viirinumero L16) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Stevenstone

text: Alus tilattiin 23. elokuuta 1940 J. Samuel White and Companyltä Cowesista Isle of Wightilta työnumerolla J6056 osana vuoden 1940 sota-ajan hätäohjelmaa (). Sen köli laskettiin 2. syyskuuta 1941 ja alus laskettiin vesille 23. marraskuuta 1942 nimettynä Devonshiressa järjestetyn ketunmetsästyksen mukaan. Joulukuussa esitettiin aluksen siirtoa Vapaan Ranskan laivastolle, mutta esitys peruutettiin hieman myöhemmin. Alus valmistui 18. maaliskuuta 1943.


title: HMS Stevenstone

text: Alus liitettiin vuoden 1945 lopulla Välimeren laivaston 3. hävittäjälaivueeseen. Alus kolaroi maaliskuussa 1946 "HMS Brissendenin" kanssa. "HMS Stevenstone" palasi Britteinsaarille 1947 ja se siirrettiin Harwichissa reserviin. Alus sijoitettiin marraskuussa 1958 poistolistalle ja se myytiin BISCOlle. Alus saapui 2. syyskuuta 1959 Claytonille Dunstoniin romutettavaksi.


title: Matamata (kilpikonna)

text: Matamata ("Chelus fimbriata") on Etelä-Amerikan Amazoniassa elävä kilpikonnalaji. Se on sukunsa Chelus ainoa laji.


title: HMS Talybont

text: HMS Talybont (viirinumero L18) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Talybont

text: Alus tilattiin 22. elokuuta 1940 J. Samuel White and Companyltä Cowesista Isle of Wightilta työnumerolla J6160 osana vuoden 1940 sota-ajan hätäohjelmaa ). Sen köli laskettiin 28. marraskuuta 1941 ja alus laskettiin vesille vasta 3. helmikuuta 1943 ilmapommitusten vaurioitettua telakkaa. Se nimettiin Cardiganshiressa Walesissa järjestetyn ketunmetsästyksen mukaan. Alus valmistui 19. toukokuuta 1943.


title: HMS Talybont

text: Toisen maailmansodan päätyttyä alus liitettiin Välimeren laivastoon Maltalle. Alus vaurioitui tammikuussa 1947 pahoin törmättyään hylkyyn Haifan satamassa. Maltalla tehtyjen korjausten jälkeen alus siirrettiin Portsmouthiin, jossa se poistettiin palveluksesta ja siirrettiin reserviin. Alus sijoitettiin poistolistalle 1961 ja se myytiin BISCOlle 19950 punnalla. Alus saapui 14. helmikuuta hinattuna Shipbreaking Industriesille Charlestowniin romutettavaksi.


title: HMS Tanatside

text: HMS Tanatside (viirinumero L69) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Tanatside

text: Alus tilattiin 23. elokuuta 1940 Yarrow Shipbuildersilta Scotstounista Glasgowista osana hätäohjelmaa. Sen köli laskettiin 23. kesäkuuta 1941 työnumerolla J1869 ja alus laskettiin vesille 30. huhtikuuta 1942 nimettynä Pohjois-Walesissa pidetyn ketunmetsästyksen mukaan. Alus valmistui 4. syyskuuta 1942.


title: HMS Tanatside

text: "HMS Tanatside" valmistui telakalta ja se siirrettiin 4. syyskuuta 1940 hyväksyntäkokeisiin läpäistyään valmistajan testit. Tätä ennen se oli jo elokuussa määrätty valmistuttuaan 15. hävittäjälaivueeseen. Alus lähti hyväksyntäkokeet suoritettuaan ja varustamisen päätyttyä Scapa Flow'hun, jossa sen koulutus aloitettiin osana Kotilaivastoa. Alus kolaroi 26. syyskuuta miinanraivaaja "HMS Bramblen" kanssa (), jolloin se vaurioitui. Se siirrettiin 28. syyskuuta Tynessä telakalle korjattavaksi.


title: HMS Tanatside

text: Telakalta alus palasi 28. lokakuuta, minkä jälkeen se palasi Scapa Flow'hun jatkamaan koulutustaan. Aluksen koulutus päättyi marraskuussa, minkä jälkeen se liittyi laivueeseensa Plymouthissa. Laivueen tehtävänä oli häiritä akselivaltojen rannikkoliikennettä sekä suojata saattueita Englannin kanaalissa ja lounaisen reitin alueella. 12. joulukuuta alus pysäytti "HMS Egretin" kanssa saksalaisen tankkerin "SS Germanian", jonka miehistö upotti aluksensa ennen valtausta.


title: HMS Tanatside

text: Aluksen tehtävät saattueiden suojana jatkuivat, kunnes se kolaroi 23. lokakuuta 1943 "SS Normanvillen" kanssa. Se siirrettiin 25. lokakuuta Devonportin telakalle korjattavaksi. Alus palasi palvelukseen tammikuussa 1944, jolloin se palasi laivueeseensa jatkamaan saattueiden suojaamista.


title: HMS Tanatside

text: Helmikuussa taistellessaan Bretagnen rannikolla Saksan laivaston torpedoveneiden kanssa alus vaurioitui lievästi, mutta korjaus ei vaatinut telakalle siirtoa.


title: HMS Wensleydale

text: HMS Wensleydale (viirinumero L86) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Wensleydale

text: Alus tilattiin 23. elokuuta 1940 Yarrow and Companyltä Scotstounista Glasgowista osana vuoden 1940 hätäohjelmaa (). Sen köli laskettiin 28. heinäkuuta 1941 työnumerolla 1870 ja alus laskettiin vesille 20. kesäkuuta 1942. Alus valmistui vielä samana vuonna 30. lokakuuta.


title: HMS Wensleydale

text: Alus on nimetty Yorkshiressä järjestetyn ketunmetsästyksen mukaan.


title: HMS Wensleydale

text: "HMS Wensleydale" määrättiin 20. lokakuuta 1942 palvelukseen 15. hävittäjälaivueeseen. Aluksen valmistuttua 30. lokakuuta se siirrettiin hyväksyntätesteihin laivastolle. Se siirrettiin varustettavaksi, testien suorittamisen ja koulutuksen aloittamisen vuoksi Tobermoryyn. Koulutuksen päätyttyä Kotilaivastossa Scapa Flow'ssa alus siirrettiin marraskuussa suojaamaan Pohjois-Afrikan maihinnousuun matkaavia saattueita Gibraltarille.


title: HMS Wensleydale

text: Paluumatkalla alus suojasi Liverpooliin saattueen, josta erottuaan se liittyi laivueeseensa Plymouthissa aloittaen saattueiden suojaamisen, partioinnin ja erilaiset operaatiot Kanaalin ja Lounaisen reitin alueella.


title: HMS Wensleydale

text: Alus joutui 28. huhtikuuta 1943 suojatessaan saattuetta Kanaalissa taisteluun Saksan laivaston moottoritorpedoveneitä vastaan, jolloin alus kärsi vaurioita torpedon osuttua. Alus palasi telakalta toukokuun lopulla palvelukseen. Aluksella sai 29. toukokuuta surmansa yksi mies sen jouduttua omien moottoritykkiveneiden maaliksi.


title: HMS Wensleydale

text: "HMS Wensleydale", "HMS Melbreak" ja "KNM Glaisdale" hyökkäsivät 10. heinäkuuta Saksan laivaston moottoritorpedoveneiden suojaaman saattueen kimppuun Oussantin edustalla. Iskussa upotettiin yksi saksalainen miinanraivaaja ja brittialukset kärsivät jonkin verran vaurioita. Elokuussa korjausten päätyttyä alus palasi laivueeseensa.


title: Chenopodioideae

text: Chenopodioideae on revonhäntäkasvien heimoon kuuluva alaheimo.


title: Chenopodioideae

text: Aiemmin savikkakasvit ("Chenopodiaceae") luokiteltiin omaksi kasviheimoksi, mutta ne on yhdistetty revonhäntäkasveihin. Osa entisistä savikkakasvien suvuista muodostaa nykyisin "Chenopodioideae"-alaheimon. Toinen osa entisistä savikkakasvisuvuista kuuluu nykyisin muihin revonhäntäkasvien alaheimoihin, esimerkiksi juurikkaat ("Beta") "Betoideae"-alaheimoon, kurmiot ("Corispermum") "Corispermoideae"-alaheimoon, suolayrtit ("Salicornia") "Salicornioideae"-alaheimoon, kilokit ("Suaeda") "Suaedoideae"-alaheimoon, otakilokit ("Salsola") "Salsoloideae"-alaheimoon ja rustoruohot ("Polycnemum") "Polycnemoideae"-alaheimoon.


title: Chenopodioideae

text: "Chenopodioideae"-alaheimoon kuuluu kymmenen sukua, suurimpina maltsat ("Atriplex") ja savikat ("Chenopodium").


title: Autenttinen oppiminen

text: Autenttinen oppiminen on oppimista koskeva näkemys, joka korostaa opiskelijan sitoutumista ja aitouden kokemusta suhteessa omaan oppimiseensa. Autenttisessa oppimisessa opiskelija on oppimisensa omistaja ja subjekti, ei kohde. Autenttinen oppiminen liittyy käsitteenä myös kysymykseen siitä vastaavatko jotakin aihepiiriä tai toimintaa koskeva opetus ja oppiminen niiden kohteen, esimerkiksi ammatillisen käytännön, sisältöä ja luonnetta. Toiminnan oppimisen kannalta tämä merkitsee kosketusta asiantuntijan toimintaan. Autenttisen oppimisen osatekijöinä nähdään aidot tiedonlähteet, työelämässä esiintyvät tehtävät sekä oppijan omat ideat ja käsitykset. Eräät tutkijat epäilevät autenttisten oppimiskokemusten suunnittelun mahdollisuuksia, koska autenttisuutta ei voi ennaltamäärätä.


title: Autenttinen oppiminen

text:
Autenttinen oppiminen nähdään vaihtoehtona yhteyksistään irrotettujen faktojen ja taitojen opiskelulle. Näkökulma korostaa syväoppimista ja elinikäistä oppimista.
Oppimisen autenttisuuteen liitetään seuraavanlaisia ominaisuuksia:
Autenttisuus ilmenee tärkeältä osalta nimenomaan tilanteen kokijassa ja on siis riippuvainen hänen asennoitumisestaan tilanteeseen. Autenttiseen kokemukseen liittyy se, että kokija Samuel Taylor Coleridgen sanoin "vapaaehtoisesti vaimentaa epäuskonsa" (willing suspension of disbelief): autenttinen kokemus mahdollistuu, kun kokija hyväksyy tapahtumaympäristön säännöt ja rajoitukset. Autenttisuuden kokemusta on jäsennetty tällä tavoin kirjallisuuden, musiikin, elokuvan ja esimerkiksi tietokonepelien yhteydessä.


title: Chrysochromulina

text: Chrysochromulina on tarttumalevien suku, jonka lajeja esiintyy maailman kaikilla meri- ja rannikkoalueilla. Sukuun luetaan yhteensä 55 nanoskooppisen pientä yksisoluista levälajia, jotka voidaan erottaa toisistaan vain tutkimalla elektronimikroskoopilla niiden pintasuomuja. Molekyylianalyysien perusteella "Chrysochromulina"- ja "Prymnesium "-suvut muistuttavat suuresti toisiaan, joten niiden taksonominen luokittelu saattaa vielä muuttua.


title: Chrysochromulina

text: "Chrysochromulina"-levät ovat miksotrofisia eli ne pystyvät yhteyttämisen lisäksi käyttämään hyväksi pieniä, vedessä leijuvia hiukkasia. Muiden tarttumalevien tapaan niiden uimasiimojen välissä on kierteinen siima eli "haptonooma", joka on tällä suvulla tunnusomaisesti pitkä ja sisäänvedettävä. Tiettyjen "Chrysochromulina"-levien myrkylliset kukinnat voivat tappaa kaloja ja aiheuttaa tappioita kalankasvatukselle.


title: Chrysochromulina

text: Sukuun luetaan seuraavat lajit:


title: Lentopallon SM-liigakausi 2006–2007

text: Lentopallon miesten SM-liigassa kaudella 2006–2007 pelattiin 12 joukkueen kaksinkertainen sarja paikalliskierroksin, jonka jälkeen peräti kymmenen parasta jatkoi pudotuspeleihin kahden viimeisen siirtyessä liigakarsintaan.


title: Lentopallon SM-liigakausi 2006–2007

text:
Mestarit: Antti Ahokumpu, Jarmo Kaaretkoski, Jussi Kolehmainen, Ugis Krastins, Olli Kuoksa, Jukka Lehtonen, Aki Mikkola, Ismo Moilanen,
Kalle Määttä, Mikko Oivanen, Markus Peltonen, Pekka Sairanen, Henri Tuomi, Normunds Veinbergs. Valmentaja: Ismo Tuominen.


title: Lentopallon SM-liigakausi 2006–2007

text: Santasport hajosi mestaruuskauden jälkeen heti, kun Napapiirin Palloketut sanoi irti yhteistyösopimuksen Perungan Poikien kanssa. Perungan Pojat jatkoivat edelleen silti SM-liigassa koska Napapiirin Palloketut eivät halunneet liigaan vaan jatkoivat edustustoimintaansa ykkössarjassa. Liigaan jääneen Perungan Poikien joukkueen nimi säilyi edelleen Santasportina.


title: Lentopallon SM-liigakausi 2006–2007

text: Liigakarsinnassa liigan kaksi heikointa joukkuetta sai vastaansa Ykkössarjan kaksi parasta. Kummankin sarjan parempi joukkue sai sarjaan yhden lähtöpisteen.


title: KNM Eskdale

text: KNM Eskdale (viirinumero L36) oli Norjan laivaston Hunt-luokan tyypin III saattuehävittäjä, joka palveli toisessa maailmansodassa.


title: KNM Eskdale

text: Alus tilattiin 23. elokuuta 1940 Cammell Lairdilta Birkenheadista osana vuoden 1940 hätäohjelmaa. Sen köli laskettiin 18. tammikuuta 1941 telakkanumerolla 1080 ja työnumerolla J3249. Alus laskettiin vesille 16. maaliskuuta 1942 nimettynä Cumberlandissa pidetyn ketunmetsästyksen mukaan "HMS Eskdaleksi". Se siirrettiin kesäkuussa Norjan laivastolle korvaamaan Yhdysvaltain laivastolta saatua palveluskelvotonta Town-luokan hävittäjää "HMS Newportia". Alus valmistui 31. heinäkuuta 1942 Norjan laivaston alaisuudessa palvellen osana Kuninkaallista laivastoa.


title: KNM Eskdale

text: "Eskdale" määrättiin kesäkuussa palvelukseen otettaessa Portsmouthin 1. Hävittäjälaivueeseen. Alus siirtyi koeajojen ja varustamisen jälkeen Scapa Flowhun koulutukseen, jonka aikana se määrättiin suojaamaan Jäämeren saattueita.


title: KNM Eskdale

text: Alus liittyi 2. syyskuuta Loch Ewessä saattueeseen PQ18 "HMS Campbellin", "HMS Malcolmin" ja "HMS Farndalen" kanssa. Alus erkani 6. syyskuuta saattueesta palaten Portsmouthiin, jossa se liittyi paria päivää myöhemmin laivueeseensa.


title: KNM Eskdale

text: Alus oli 13. lokakuuta etsimässä Saksan laivaston saarronmurtajaa "Kometia" yhdessä "HMS Cottesmoren", "HMS Quornin", "HMS Albrightonin" ja Norjan laivaston "KNM Glaisdale" kanssa. Alukset muodostivat etsintöjen aikana ryhmä A:n. Osasto A upotti "Kometin" tykkitulella.


title: KNM Eskdale

text: "Eskdalen" silta ja tulenjohtojärjestelmä vaurioituivat pahoin 12. marraskuuta Dieppeen tehdyssä kommandoiskussa. Alus palasi satamaan hätäohjauksen varassa. Alus siirrettiin 15. marraskuuta Portsmouthissa telakalle, mistä se palasi palvelukseen 16. tammikuuta 1943.


title: KNM Eskdale

text: Alus suojasi 14. huhtikuuta sisaraluksensa "Glaisdalen" ja viiden troolarin kanssa kanaalin saattuetta PW232. Saattueen jouduttua Saksan laivaston 3. Schnellboote laivueen E-veneiden hyökkäyksen kohteeksi alukseen osui kaksi "S90":n laukaisemaa torpedoa menettäen liikuntakykynsä. Alukseen osui kaksi "S112":n laukaisemaa torpedoa upottaen sen.


title: Marie-Pier Préfontaine

text: Marie-Pier Préfontaine (s. 18. lokakuuta 1988 Sainte-Agathe-des-Monts, Québec) on kanadalainen alppihiihtäjä.


title: Marie-Pier Préfontaine

text: Préfontaine teki debyyttinsä alppihiihdon maailmancupissa Aspenissa 28. joulukuuta 2006. Hänen paras sijoituksensa maailmancupissa on yhdeksäs sija suurpujottelusta, jonka hän saavutti sekä Zwieselissä tammikuussa 2011 että Beaver Creekissä joulukuussa 2013. Kanadan-mestaruuskilpailuissa Préfontaine on saavuttanut kultaa suurpujottelussa vuonna 2014 ja hopeaa supersuurpujottelussa (2008), suurpujottelussa (2010, 2013) sekä syöksylaskussa (2014).


title: Marie-Pier Préfontaine

text: Préfontaine osallistui Vancouverin olympialaisissa 2010 suurpujotteluun, jossa hän oli 29:s. Garmisch-Partenkirchenin MM-kisoissa 2011 hän oli sekä supersuurpujottelussa että suurpujottelussa 24:s. Schladmingin MM-kilpailuissa 2013 Préfontaine sijoittui supersuurpujottelussa 28:nneksi ja Sotšin olympialaisissa 2014 samassa lajissa 20:nneksi. Vailin / Beaver Creekin MM-kilpailuissa 2015 Préfontaine saavutti hopeaa joukkuekilpailussa. Suurpujottelussa hän sijoittui 27:nneksi.


title: Marie-Pier Préfontaine

text: Préfontaine ilmoitti uransa lopettamisesta toukokuussa 2016.


title: Lentopallon SM-liigakausi 2005–2006

text: Lentopallon miesten SM-liigassa pelasi kaudella 2005–2006 kaksitoista joukkuetta. Runkosarjan kuusi parasa jakoi ylemmässä ja loput joukkueet alemmassa jatkosarjassa. Lopulta kahdeksan parasta jatkoi pudotuspeleihin.


title: Lentopallon SM-liigakausi 2005–2006

text: Mestarit: Juha Aho, Markus Flinck, Jussi Heino, Sami Juvonen, Tapio Kangasniemi, Jukka Lehti, Kari Lehtola, Mika Pyrhönen, Tommi Roininen, Tuomas Tihinen, Anssi Vesanen, Ossi Vesanen, Ahti Viita, Tero Viitanen. Valmentaja: Kai Mattila.


title: Lentopallon SM-liigakausi 2005–2006

text: Liigakarsinta huipetui viimeiseen otteluun, jossa Riento oli veitsi kurkulla neljännessä erässä, jonka selvitti lopulta pistein 45-43 useiden vastustajan ottelupallojen jälkeen. Tämän jälkeen Riennon oli vielä voitettava viides erä liigasopimuksensa uusimiseksi (sen hetkisen tiedon mukaan). Lopulta myös kolmanneksi sijoittunut Korson Veto sai pitää liigapaikkansa, kun Perungan Pojat ja Napapiirin Palloketut yhdistivät voimansa ja pelasivat kaudella 2006-2007 Santasport -nimisenä joukkueena.


title: Nuolisiipi

text: Natsi-Saksa alkoi kehitellä toisen maailmansodan loppuvaiheissa nuolisiipeä sotilaslentokoneisiinsa. Ensimmäinen tutkimustyön tulos oli nopea suihkuhävittäjä Me-262, jonka siipien kärjet olivat taaksepäin kallistetut. Kone kykeni n. 850 km/h nopeuteen, siinä missä potkurihävittäjien nopeuskatto oli n. 700 km/h.


title: Nuolisiipi

text: Sodan jälkeen sekä neuvostoliittolaiset että amerikkalaiset saivat käyttöönsä hankitun tietouden, jota kummatkin käyttivät tehokkaasti hyväkseen. Molemmilla oli kehiteltyinä suorasiipisiä suihkuhävittäjiä, joiden siivet modifioitiin uudelleen. Neuvostoliiton MiG-9 ""Fargo""sta kehiteltiin MiG-15 ""Fagot"", josta tulikin Varsovan liiton maiden tärkein suihkuhävittäjä yli vuosikymmeneksi. Yhdysvaltain F-84 "Thunderjet"stä syntyi niin ikään nopeampi F-84-F "Thunderstreak", jossa oli nuolisiivet. Samankaltaisen muutoksen kävi lävitse North American F-86 Sabre. Alun perin koneesta piti tulla suorasiipinen. Myös jo aikanaan sinänsä mainion hävittäjäkoneen, ranskalaisen Dassault Ouraganin siivet virtaviivaistettiin: syntyi pitkän palvelusuran saavuttanut Mystère.


title: Nuolisiipi

text: Muutosten myötä koneiden lento-ominaisuudet paranivat sekä huippunopeus kasvoi. Myös korkealla lentämisen ominaisuudet tulivat paremmiksi. Yhdessä suihkumoottorin kehittämisen kanssa, osoittautui nuolisiiven käyttö ylivertaiseksi muihin aikaisempiin siipiprofiileihin verrattuna. Hävittäjä- ja pommituskoneiden ohella, nykyisin myös valtaosassa matkustajalentokoneista on nuolimuotoiset siivet.


title: Nuolisiipi

text: Joitain nuolisiipisiä suihkukoneita: Folland Gnat, MiG-15, F-86 Sabre, sekä Saab J-29 ""Tunnan"".


title: Nuolisiipi

text: Nuolimuotoisesta siivestä kehiteltiin vieläkin aerodynaamisempi deltasiipi. Tässä työssä toimi uranuurtajana Saksasta Yhdysvaltoihin muuttanut lentokonesuunnittelija, professori Alexander Lippisch.


title: Nuolisiipi

text:
Erityisesti sakkausominaisuuksien parantamista varten siipiin saatettiin muotoilla ns. "dogteeth" eli "koiranhampaat". Tämä tarkoitti ennen siiven jättöreunaa olevaa pykälöintiä, eli hammastusta. Esimerkiksi neuvostoliittolaisen Mikojan-Gurevitš MiG-21:in siivissä on "dogteeth"-muotoilu. MiG-21:n siivet eivät ole nuolimuotoiset. Toisena mallikoneena kelvannee ranskalainen Dassault Super Mystère IV. Niin ikään vertailua varten kelpoisa esimerkkikone saattaisi olla Boeing (ent. McDonnell Douglas) F-15 Eagle.
Käänteisen nuolisiiven idea suunniteltiin ensimmäisen kerran 1936 Saksassa. Se mahdollistaa suuren ketteryyden mutta on teknisesti hankala, vaativa ja kallis toteuttaa.


title: Kerstin Knabe

text: Kerstin Claus-Knabe (s. 7. heinäkuuta 1959 Oschatz) on saksalainen entinen yleisurheilija, joka kilpaili pika-aitajuoksussa. Hän edusti maajoukkuetasolla Itä-Saksaa ja seuratasolla SC DHfK Leipzigiä. Knabe voitti 100 metrin aidoissa hopeaa MM-kisoissa 1983 ja pronssia vuoden 1982 EM-kisoissa. Hän sai myös kolme mitalia 60 metrin aitajuoksusta sisäratojen EM-kisoista. Knabe osallistui olympialaisiin kahdesti, vuosina 1980 ja 1988. Hän oli neljäs 100 metrin aidoissa Moskovan kisoissa 1980, mutta ei selvinnyt samalla matkalla finaaliin saakka Soulin kisoissa 1988.


title: Kerstin Knabe

text: Knabe voitti yhteensä neljä maansa mestaruutta, joista kaksi sisä- ja kaksi ulkoradoilta.


title: Castlevania (videopeli)

text: Castlevania () on Konamin kehittämä tasohyppely, joka julkaistiin alun perin vuonna 1986 Japanissa Family Disk System -laitteelle. Vuotta myöhemmin vuonna 1987 peli julkaistiin pelimoduulilla Pohjois-Amerikassa ja Euroopassa vuonna 1988 Nintendo Entertainment Systemille. Se julkaistiin Japanissa uudelleen vielä vuonna 1993 uudestaan pelimoduulina Famicomille.


title: Castlevania (videopeli)

text: Pelin Famicom Disk System -versio on Castlevania -pelisarjan ensimmäinen julkaisu. Castlevania oli ilmestyessään suuri menestys ja lukeutuu yhdeksi NES-alustan tunnetuimpien pelien joukkoon ja tämän myötä syntyi yksi Konamin menestyneistä pelisarjoista "Metal Gear" -pelisarjan oheella.


title: Castlevania (videopeli)

text: Pelin tapahtumat sijoittuvat vuoden 1691 Transylvaniaan. Jälleen, kuten joka sadas vuosi, koittaa aika, jolloin Kristuksen voiman uskotaan heikentyneen ja pahat voimat pääsevät valloilleen. Pahat rukoilevat niiden puolesta ja sen seurauksena pimeyden prinssi, kreivi Dracula, ilmestyy maan päälle aloittaakseen maailman valloituksen pimeyden olentojen ja hirviöiden avustuksella.


title: Castlevania (videopeli)

text: Mutta toivoa kumminkin löytyy, jotta Dracula voitaisiin kukistaa. Nimittäin sata vuotta aiemmin hänet kukisti Christopher Belmont, arvostetun vampyyrintappajista koostuvan Belmont-klaanin perheenjäsen. Jälleen on koittanut aika turvautua Belmontien apuun ja nyt koko Transylvanian toivo on klaanin perillisen, nuoren Simon Belmontin käsissä. Näin Simon aloittaa päättäväisenä matkansa kohti Draculan synkkää linnaa, aseenaan suvussa hänelle kulkeutunut myyttinen taikaruoska, "Vampyyrintappaja".


title: Castlevania (videopeli)

text: Samaa ensimmäisen Castlevanian tarinaa on käytetty useaan otteeseen. Ennen Castlevaniaa Konami julkaisi MSX2-alustalle pelin "Vampire Killer", joka poikkesi Castlevaniasta ainoastaan tutkintapainotteisuudella ja avainten keräämisellä. Koska tämä ei odotetusti menestynyt Japanin ulkopuolelle, teki Konami länsimaita varten NESille suoraviivaisemman ja toiminnallisemman pelin.


title: Castlevania (videopeli)

text: SNES-alustalle Konami julkaisi pelin nimeltään "Super Castlevania IV", joka on päivitetympi versio ensimmäisestä Castlevaniasta. Myös X68000:lle julkaistu "Akumajō Dracula" ja PlayStationille tehty "Castlevania Chronicles" ovat uusintaversioita.


title: Castlevania (videopeli)

text: Peli oli yksi marraskuussa 2016 julkaistun Nintendo Classic Mini -pelikonsolin peleistä.


title: Kenain niemimaa

text: Kenain niemimaa sijaitsee Alaskan osavaltion etelärannikolla Yhdysvalloissa. Niemimaa ulottuu noin 240 kilometriä lounaaseen Chugachvuorista ja rajoittuu lännessä Cook Inletiin ja idässä Prince William Soundiin ja Alaskanlahteen. Niemimaan pinta-ala on noin 23 000 neliökilometriä. Niemimaan nimi juontuu sanasta "Kenajskaja", jolla venäläiset alkoivat kutsua sen länsipuolella sijaitsevaa Cook Inletiä 1700-luvun lopulla.


title: Kenain niemimaa

text: Noin 190 kilometrin pituiset Kenaivuoret kulkevat pitkin niemimaan kaakkoisosaa Alaskanlahden rannalla. Niemimaan suurimmat järvet ovat Skilak Lake ja Tustumena Lake. Urheilukalastus lohikannoistaan tunnetulla Kenaijoella on lisääntynyt viime vuosikymmenien aikana hurjasti, ja joki onkin nykyään osavaltion suosituin urheilukalastuspaikka. Muita tärkeitä jokia ovat Russian River, Kasilof River ja Anchor River. Kenain niemimaan tärkeimpiä kaupunkeja ovat Seward, Soldotna, Kenai ja Homer. Alaskan osavaltion suurin kaupunki Anchorage sijaitsee noin 25 kilometriä niemimaasta pohjoiseen.


title: Marcel Schelbert

text: Marcel Schelbert (s. 26. helmikuuta 1976) on sveitsiläinen entinen yleisurheilija, joka kilpaili 400 metrin aitajuoksussa. Hän edusti seuratasolla Leichtathletik Club Zürichiä. Schelbert voitti pronssia Sevillan MM-kisoista 1999 ja saman vuoden universiadeista. Hän osallistui olympialaisiin kerran, vuonna 1996. Tuolloin Schelbert sijoittui alkuerässään kuudenneksi eikä päässyt jatkoon.


title: Marcel Schelbert

text: Schelbert pitää hallussaan Sveitsin ennätystä ajallaan 48,13 sekuntia. Hän voitti maansa mestaruuden yhteensä viisi kertaa vuosina 1996–2002.


title: Lentopallon SM-liigakausi 2004–2005

text: Lentopallon miesten SM-liigassa pelasi kaudella 2004–2005 kaksitoista joukkuetta. Runkosarjan kuusi parasta jatkoi ylemmässä ja loput joukkueet alemmassa jatkosarjassa. Lopulta kahdeksan parasta jatkoi pudotuspeleihin.


title: Lentopallon SM-liigakausi 2004–2005

text: Mestarit: Salvis Cielavs, Sergei Ivanov, Jarmo Korhonen, Markku Lehto, Saku Määttä, Petteri Penttinen, Jari Salokangas, Ilkka Sammelvuo, Pekka Seppänen, Jani Säisä, Tatu Säisä, Timo Tolvanen, Mika Turkka. Valmentaja: Jukka Tuovinen


title: Lentopallon SM-liigakausi 2004–2005

text: Muuramen Lentopallo voitti ykkössarjan mestaruuden ja onnistui karsintasarjasta nousemaan seuraavalle kaudelle SM-liigaan, jossa Vaasan Kiisto säilytti paikkansa. Kempeleen Pyrintö jäi ykkössarjaan, johon putosi myös Lentopalloseura Etta.


title: Irina Belova

text: Irina Belova (omaa sukua Iljitšova, s. 17. helmikuuta 1968 Angarsk) on venäläinen yleisurheilija ja olympiamitalisti, joka kilpaili moniotteluissa. Hän edusti maajoukkuetasolla Neuvostoliittoa sen hajoamiseen saakka ja seuratasolla Spartak Irkutskia. Belova voitti seitsenottelussa hopeaa Barcelonan olympialaisista 1992 ja pronssia Tokion MM-kisoista 1991. Viisiottelussa hän sai hopeaa sisäratojen MM-kisoista 1999 ja vuoden 1998 sisäratojen EM-kilpailuista. Belova voitti myös sisäratojen MM-kisoissa 1993 näytöslajina olleen viisiottelun, mutta jäi kiinni dopingin käytöstä ja joutui neljän vuoden kilpailukieltoon.


title: Irina Belova

text: Belova otteli vuonna 1992 viisiottelun sisäratojen maailmanennätyksen 4991 pistettä. Natalja Dobrynska rikkoi ennätyksen vuonna 2012 oteltuaan 5013 pistettä. Belova voitti yhteensä kolme maansa mestaruutta, yhden seitsenottelusta Neuvostoliiton ulkoratojen mestaruuskilpailuista ja yhden viisiottelusta sekä Neuvostoliiton että Venäjän sisäratojen mestaruuskilpailuista.


title: Olkainpalokärki

text: Olkainpalokärki ("Dryocopus lineatus") on amerikkalainen tikka. Sen esiintymisalue käsittää Keski-Amerikan Meksikosta alkaen, sekä Etelä-Amerikan mantereen pohjoisemman osan Luoteis-Peruun, Pohjois-Argentiinaan, Paraguayhin ja kaakkoiseen Brasiliaan asti. Lajista tunnetaan viisi alalajia. Carl von Linné kuvaili lajin holotyypin Cayennesta vuonna 1766.


title: Nokipalokärki

text: Nokipalokärki ("Dryocopus schulzii") on eteläamerikkalainen tikka. Sen esiintymisalue käsittää mantereen keskiosia Bolivian eteläosissa, Keski-Paraguayssa sekä Argentiinassa. Jean Cabanis kuvaili lajin holotyypin Tucumánista Argentiinasta vuonna 1883.


title: Emil Post

text: Emil Post (11. helmikuuta 1897 Augustów, Puola - 21. huhtikuuta 1954 New York City, Yhdysvallat) oli matemaatikko ja loogikko, joka syntyi Puolassa mutta muutti perheineen Yhdysvaltoihin vuonna 1904. Hän on parhaiten tunnettu työstään, joka myöhemmin tuli tunnetuksi laskettavuuden teoriana.


title: Aasianpalokärki

text: Aasianpalokärki ("Dryocopus javensis") on aasialainen tikka. Sen esiintymisalue ulottuu Intiasta eteläiseen Kiinaan, Korean niemimaalle, Filippiineille, Myanmariin, Thaimaahan, Indokiinaan ja Indonesiaan. Se on aikaisemmin pesinyt Japanissa Tsushiman saarella, mutta on sieltä hävinnyt. Lajista tunnetaan 14 alalajia. Thomas Horsfield kuvaili lajin holotyypin Jaavata vuonna 1821.


title: Lentopallon SM-liigakausi 2003–2004

text: Lentopallon miesten SM-liigassa pelasi kaudella 2003–2004 kaksitoista joukkuetta. Runkosarjan kuusi parasta jakoi ylemmässä ja loput joukkueet alemmassa jatkosarjassa. Lopulta kahdeksan parasta jatkoi pudotuspeleihin.


title: Lentopallon SM-liigakausi 2003–2004

text:
Mestarit: Salvis Cielavs, Antti Esko, Sergei Ivanov, Olli Kunnari, Markku Lehto,
Saku Määttä, Esa Penttinen, Jari Salokangas, Ilkka Sammelvuo, Tatu Säisä,
Timo Tolvanen, Mika Turkka, Tero Viitanen. Valmentaja: Timo Hoivala.


title: Lentopallon SM-liigakausi 2003–2004

text: Vaasan Kiisto nousi kolmantena joukkueena, kun East Volley joutui luopumaan sarjapaikastaan.


title: Andamaanienpalokärki

text: Andamaanienpalokärki ("Dryocopus hodgei") on Intialle kuuluvan Andamaanien saariryhmän kotoperäinen tikka. Edward Blyth kuvaili lajin holotyypin Andamaaneilta vuonna 1860.


title: Walter Krüger

text: Walter Krüger (s. 11. huhtikuuta 1930 Altenpleen) on saksalainen entinen yleisurheilija ja olympiamitalisti, joka kilpaili keihäänheitossa. Hän edusti maajoukkuetasolla Itä-Saksaa ja seuratasolla Schweriner SC:tä. Krüger voitti hopeaa Rooman olympialaisissa 1960 tuloksellaan 79,36 metriä.


title: Walter Krüger

text: Krüger voitti maansa mestaruuskilpailuissa kaksi mitalia, kultaa vuonna 1960 ja pronssia vuonna 1958.


title: STS-133

text: STS-133 (lento ULF5) oli Nasan 35. avaruussukkulalento Kansainväliselle avaruusasemalle (ISS) ja avaruussukkula Discoveryn 39. ja samalla viimeinen lento. Sukkulan lähtöä lykättiin toistuvasti teknisten ongelmien vuoksi. Discovery laukaistiin 24. helmikuuta 2011 kello 23.53 Suomen aikaa matkaan. Lento oli 12. huhtikuuta 1981 alkaneen avaruussukkulaohjelman 133. lento. Discovery laskeutui 9. maaliskuuta 2011 kello 18.58,4 Suomen aikaa Kennedyn avaruuskeskukseen, Floridaan.


title: STS-133

text: Discoveryn pääasiallisena hyötykuormana ISS-avaruusasemalle oli rahtikontti Multi-Purpose Logistics Module Leonardosta pysyvään avaruudessa oleskeluun muunnettu Permanent Multipurpose Module Leonardo ja suurikokoinen paineistamaton ExPRESS Logistics Carrier kuljetusalusta (ELC3).


title: STS-133

text: Discovery kuljetti avaruusasemalle myös ihmisenkaltaisen robotin, Robonaut 2:n eli R2:n. Aluksi R2 toimii vain sisätiloissa, mutta myöhemmät mallit saattavat avustaa miehistöä avaruuskävelyllä. Lennolle oli suunniteltu kaksi avaruuskävelyä, Bowen ja Drew avaruuskävelijöinä, mikä myös toteutui.


title: STS-133

text: Discovery telakoitui ISS-avaruusasemaan 26. helmikuuta 2011 kello 21.14 Suomen aikaa. Avaruusasemaa ja sukkulaa yhdistävät luukut avattiin kello 23.16 Suomen aikaa ja kuusihenkinen sukkulamiehistö ja kuusi avaruusaseman Retkikunta 26:n miehistön jäsentä tervehtivät toisiaan. Kaksi päivää aikaisemmin asemaan oli telakoitunut myös Euroopan avaruusjärjestön huoltoalus ATV-02 Johannes Kepler. Discovery irtautui avaruusasemasta 7. maaliskuuta 2011 kello 14.00 Suomen aikaa.


title: STS-133

text: Lennon jälkeen Discovery kuljetetaan Smithsonian-instituuttiin Washingtoniin näytteille. Discoveryn jälkeen tehtiin vielä kaksi sukkulalentoa: STS-134 "Endeavour" huhtikuussa ja STS-135 "Atlantis" kesäkuussa 2011.


title: STS-133

text: Boven korvasi polkupyöräonnettomuudessa loukkaantuneen Timothy Kopran lennolla.


title: Amerikankäpytikka

text: Amerikankäpytikka ("Picoides villosus") on amerikkalainen tikka. Sen laaja esiintymisalue ulottuu pohjoisessa Alaskasta Kanadaan, pääosaan Yhdysvaltoja, Meksikoon ja Keski-Amerikassa Panaman länsiosiin. Se elää myös Bahamalla, Puerto Ricossa ja eräillä muilla alueen saarilla. Lajista tunnetaan 14 alalajia. Carl von Linné kuvaili lajin holotyypin New Jerseystä vuonna 1766.


title: Meksikonkirjotikka

text: Meksikonkirjotikka ("Picoides scalaris") on kirjotikkojen sukuun kuuluva amerikkalainen tikkalaji. Sen esiintymisalue ulottuu Yhdysvaltojen eteläisistä osavaltioista Meksikoon ja Keski-Amerikassa Nicaraguan koillisosaan. Lajista tunnetaan kahdeksan alalajia. Johann Georg Wagler kuvaili lajin holotyypin Veracruzin osavaltion keskiosista vuonna 1829.


title: Taksim-aukio

text: Taksim-aukio on Turkin Istanbulissa oleva turistien ja paikallisten asukkaiden suosima liikenteen keskipiste, jonka läheisyydessä on hotelleja, kauppoja ja ravintoloita.


title: Taksim-aukio

text: Vuonna 2000 Istanbulin liikennettä helpottamaan saatiin uusi metro, jonka M2-linjan asema on Taksim-aukiolla. Aukiolla sijaitsee Atatürkin kulttuurikeskus Atatürk Kültür Merkezi, monien mahdollisuuksien kulttuurikeskus ja oopperatalo. Aukion keskellä on Tasavallan monumentti Cumhuriet Anıtı.


title: Taksim-aukio

text: Historiallinen raitiovaunu kuljettaa matkustajia pitkin İstiklal Caddesi -kävelykatua Galatan tornin juurelle Tüneliin. Parin kilometrin matkan voi kulkea hyvin jalkaisinkin satojen muiden tavoin.


title: Adipocere Records

text: Adipocere Records on entinen ranskalainen itsenäinen levy-yhtiö, joka lopetti toimintansa vuonna 2008.


title: Adipocere Records

text: Levy-yhtiö ehti julkaista mm. yhtyeiden Moonspell ja Christ Agony levytyksiä.


title: Living Dead Dolls

text: Living Dead Dolls on sarja yhdysvaltalaisia Ed Longin ja Damien Glonekin suunnittelemia kauhunukkeja. Vuodesta 2000 lähtien niitä on valmistanut Mezco Toyz.


title: Living Dead Dolls

text: Ensimmäiset "Living Dead Dolls" -nuket ilmestyivät myyntiin Yhdysvalloissa vuonna 1998. Ne olivat käsin tehtyjä, ja ne oli tehnyt Ed Long tai Damien Glonek.


title: Living Dead Dolls

text: Näitä nukkeja kutsutaan fanien ja keräilijöiden keskuudessa käsintehdyiksi. Long teki ensimmäisen nuken ja näytti sen sitten Glonekille, ja yhdessä he tekivät 12 lisää. Kun nuket ostettiin heti päättivät Long ja Glonek tehdä lisää myyntiin. Näitä alkuperäisiä käsintehtyjä nukkeja myytiin yksinoikeudella Glonekin postimyyntikauppa Unearthly Possessionsissa. Mezco Toyzin perustaja Mike Markowitz osti yhden näistä nukeista ja otti heti yhteyttä Longiin ja Glonekiin puhuakseen nukkejen valmistamisesta ja levittämisestä kaupallisesti.


title: Living Dead Dolls

text: Living Dead Dolls -sarjan ensimmäinen kaupallinen sarja, Sarja 1, julkaistiin vuoden 2001 alussa. Siitä lähtien uusia sarjoja ollaan julkaistu suunnilleen kolme vuodessa sillä mukaan otetaan myös Halloweennuket jotka ilmestyvät yleensä Halloweenin aikaan.


title: Living Dead Dolls

text: Nämät nuket suunnittelivat henkilökohtaisesti Ed Long ja/tai Damien Glonek. Alkuperäisillä nukeilla ei ollut nimiä, mutta ne voidaan erotella suunnittelun ja vaatetuksen perusteella. Seuraavat nuket voidaan liittää yleiseen tuotantoon otettuihin nukkeihin:Näitä aikaisia käsintehtyjä nukkeja ei tuotu yleiseen tuotantoon.Nukkejen mentyä tuotantoon oli mahdollista pyytää käsintehtyä suoraan luojilta. Nämä käsintehdyt maksoivat alun perin 666 dollaria kappale, mutta hinta nostettiin 800 dollariin. Vuonna 2004 Long ja Glonek ilmoittivat etteivät enää ottaneet vastaan pyyntöjä, vaan sen sijaan tarjosivat silloin tällöin käsintehtyjä eBayssa korkeimman tarjouksen tekijälle.


title: Living Dead Dolls

text: Living Dead Dolls -nuket ovat noin 28 cm pitkiä muovinukkeja, joita myydään hauta-arkun muotoisissa laatikoissa. Suurimman osan nukeista mukana tulee kuolintodistus, mutta Sarja 5:n mukana tuli oikeuslääkärin todistus.Sarjan teemana olivat Zombit.The Living Dead Dollies -nuket olivat kauhuvauvanukkeja, jotka perustuivat päänukkeihin.


title: Living Dead Dolls

text: Toukokuusta 2002 vuoteen 2004 Crystal Etching Co valmisti kolme settiä juomalaseja. Ne esittivät Damien Glonekin alkuperäistä Living Dead Dolls -taidetta. Tuotantojärjestyksessä ne olivaT:


title: Living Dead Dolls

text: Living Dead Dollsista tehtiin ainakin kolme lounaslaatikkoa vuonna 2002.


title: Living Dead Dolls

text: Living Dead Dollsista tehtiin paperitavarasetti, jossa oli 6.66 tuuman (6.9cm) viivotin, pyyhekumeja, kirjoituspaperia ja kirjekuoria. Setissä oli mukana miniatyyrikokoinen "School Time Sadie".


title: Living Dead Dolls

text: "Poseyn" ja "Sadien" päihin perustuen tehtiin kaksi kynänteroitin. Kynä laitettiin tyhjään silmän aukkoon, ja roskat tulivat ulos suusta. Posey-teroitin näkyy yhdessä Mr. & Mrs. Smith -elokuvan kohtauksessa.


title: Living Dead Dolls

text: Matthew Nuccio suunnitteli Living Dead Dolls -lautapelin, ja se ilmestyi vuoden 2003 loppupuolella.


title: Living Dead Dolls

text: Vuonna 2003 tehtiin noin 45 cm korkeat posliininuket Poseysta ja Abigail Cranesta. Niillä oli posliiniset kädet, jalat ja päät. Posliinista Abigail Cranea sai vain Mezco Toyzin sivuilta, ja 4000 kappaleeseen rajoitettua Poseyta jaettiin maailmanlaajuisesti.


title: Nunivak

text: Nunivak () on Yhdysvalloille kuuluva saari, joka sijaitsee Beringinmeressä noin 50 kilometriä Alaskan länsirannikolta länteen. Saaren pinta-ala on noin 4 200 neliökilometriä ja se on Yhdysvaltojen kahdeksanneksi suurin saari. Siellä asui vuoden 2000 väestönlaskennan aikaan yhteensä 210 ihmistä. Saaren koko väestö on keskittynyt Mekoryukin kaupunkiin saaren pohjoisosassa.


title: Nunivak

text: Nunavik syntyi pleistoseenikaudella vulkaanisen toiminnan seurauksena. Purkaukset alkoivat noin 6,1 miljoonaa vuotta sitten, ja suurin osa saaresta syntyi kahden arviolta 300 000 vuotta sitten päättyniden purkausjaksojen seurauksena.


title: Mystic Production

text: Mystic Production on puolalainen levy-yhtiö, joka on yksi maansa suurimmista itsenäisistä levy-yhtiöistä.


title: Mystic Production

text: Yhtyeitä:


title: Zdeněk Nedvěd

text: Zdeněk Nedvěd (s. 3. maaliskuuta 1975 Lány, Tšekkoslovakia) on tšekkiläinen jääkiekkoilija, joka pelasi viimeksi Italian toiseksi korkeimmalla sarjatasolla Serie A2:ssa pelaavassa HC Meranossa kaudella 2010–2011. Nedvěd osaa pelata sekä keskellä että laidassa. Hän on aiemmin pelannut myös yhteensä 31 NHL-ottelua Toronto Maple Leafsissa tehoin 4+6=10. Jäähyminuutteja kertyi 14. Nedvěd on vapaa pelaaja.


title: Zdeněk Nedvěd

text: Nedvěd oli juniorina erittäin lupaava pelaaja. Hän pelasi jo 16-vuotiaana ensimmäisen kautensa Tšekkoslovakian Extraliigassa kaudella 1991–1992, jolloin Nedvěd teki 19 ottelussa tehot 15+12=27. Hän oli HC Kladnon sisäisen pistepörssin neljäs. Nedvěd siirtyi kaudella 1992–1993 pelaamaan OHL-joukkue Sudbury Wolvesiin, jossa hän teki 19 ottelussa tehot 3+9=12. Toronto Maple Leafs varasi Nedvědin numerolla 123 . Kausi 1993–1994 oli hänelle ensimmäinen kokonainen OHL:ssä. Nedvěd teki runkosarjan 60 ottelussa tehot 50+50=100, joilla hän sijoittui Wolvesin sisäisessä pistepörssissä toiseksi Jamie Riversn jälkeen. Nedvěd sijoittui OHL:n maalipörssissä yhdeksänneksi Ottawa 67'sin Mike Pecan kanssa. Kevään 1994 pudotuspeleissä Nedvěd oli tehoilla 7+8=15 Wolvesin paras pistemies.


title: Zdeněk Nedvěd

text: Nedvěd pelasi OHL:ssä vielä kauden 1994–1995, jolloin hän oli tehoilla 47+51=98 Wolvesin sisäisen pistepörssin voittaja. Nedvěd oli joukkuetoverinsa Barrie Mooren kanssa OHL:n maalipörssin kuudes. Kauden aikana hän teki myös NHL-debyyttinsä ja keräsi debyyttiottelussaan kaksi jäähyminuuttia. Nedvědille varsinainen tulokaskausi Toronto Maple Leafsin organisaatiossa oli kausi 1995–1996. Hän teki ensimmäisen NHL-maalinsa jo kauden avausottelussa Pittsburgh Penguinsia vastaan. Nedvěd pelasi kauden aikana yhteensä seitsemän NHL-ottelua tehoin 1+1=2. Hänet lähetettiin jo syyskaudella 1995 farmijoukkue St. John's Maple Leafsiin, AHL:ään. Nedvědin kausi siellä jäi 41 ottelun mittaiseksi olkapäävamman takia. Hän teki tehot 13+14=27. Kaudella 1996–1997 Nedvěd pelasi NHL:n puolella yhteensä 23 ottelua tehoin 3+5=8. Kaudella 1997–1998 hän ei saanut peliaikaa NHL:stä ja Nedvědin kausi kului pääosin St. John'sissa. Hän pelasi myös osan kaudestaan IHL-joukkue Long Beach Ice Dogsissa.


title: Zdeněk Nedvěd

text: Kaudeksi 1998–1999 Nedvěd palasi kotimaahansa ja siirtyi HC Sparta Prahan joukkueeseen. Hän pelasi siellä kymmenen Tšekin Extraliigan ottelua tehoin 0+2=2 sekä kolme EHL-ottelua, mutta Nedvěd siirtyi kesken kauden Suomeen ja SM-liigajoukkue Rauman Lukon riveihin. Noin puolikas kausi toi hänelle 30 ottelussa tehot 4+7=11. Nedvěd ei tottunut vielä ensimmäisellä kaudellaan SM-liigaan täysin, mutta hän palasi syksyllä 1999 Lukkoon huippukunnossa ja teki kaudella 1999–2000 54 runkosarjaottelussa tehot 28+18=46. Nedvěd voitti joukkueen sisäisen piste- ja maalipörssin ja hän sijoittui SM-liigan maalipörssissä seitsemänneksi. Nedvěd pelasi Lukossa vielä kolmannenkin kauden 2000–2001, jolloin hän teki 51 ottelussa tehot 17+14=31. Nedvěd oli joukkueen sisäisen pistepörssin toinen Pasi Saarelan jälkeen. Hän muodosti Saarelan ja Petri Pakaslahden kanssa Lukon ykkösketjun.


title: Zdeněk Nedvěd

text: Lukon "Omat pojat" -projektin myötä Nedvěd todettiin Lukolle liian kalliiksi, ja hän siirtyi kaudeksi 2001–2002 Hämeenlinnan Pallokerhoon. Nedvěd teki suhteellisen hyvät tehot 18+15=33, mutta hän oli niistä huolimatta vasta keväällä 2002 SM-pronssia voittaneen joukkueen kahdeksanneksi paras pistemies. Kevään 2002 pudotuspeleissä Nedvěd oli tehoilla 4+3=7 HPK:n paras maalintekijä maanmiehensä Vladimír Vůjtekin kanssa. Hän oli Vůjtekin jälkeen joukkueen sisäisen pistepörssin toinen toisen maanmiehensä Tomáš Kucharčíkin kanssa. HPK:n jälkeen Nedvěd siirtyi try-outille Sveitsin Nationalliga A:ssa pelaavaan HC Ambrì-Piottain joukkueeseen elokuussa 2002. Hän ei saanut sopimusta joukkueesta ja pelasi kauden 2002–2003 Saksassa, DEL-joukkue Kassel Huskiesissa. Nedvěd oli siellä joukkueen kolmanneksi paras pistemies ja toiseksi paras maalintekijä tehoilla 16+10=26. Kauden 2003–2004 hän pelasi samaa liigaa Hannover Scorpionsin riveissä.


title: Zdeněk Nedvěd

text: Heinäkuussa 2004 Nedvěd palasi SM-liigaan ja teki vuoden mittaisen sopimuksen Oulun Kärppien kanssa. Hänen kautensa päättyi kuitenkin jo neljään runkosarjaotteluun, joissa Nedvěd keräsi vain kaksi jäähyminuuttia. Hän pelasi loppukauden 2004–2005 Norjan GET-liigan Stavanger Oilersissa. Vuodet 2005–2007 Nedvěd pelasi Aasian liigaa eteläkorealaisessa Anyang Hallassa.


title: Zdeněk Nedvěd

text: Nedvěd palasi kaudeksi 2007–2008 HC Kladnoon. Kahden siellä vietetyn kauden jälkeen hän pelasi kauden 2009–2010 Slovakian Extraliigaa HC 05 Banská Bystrican ja HKm Zvolenin joukkueissa. Nedvěd aloitti kauden 2010–2011 Tšekin toiseksi korkeimmalla sarjatasolla 1. Národní Hokejová Ligan IHC Písekissä ja siirtyi marraskuun 2010 lopulla Italian Serie A2:n HC Meranoon.


title: Zdeněk Nedvěd

text: Nedvěd pelasi alle 20-vuotiaiden MM-kilpailuissa vuosina 1994 ja 1995. Vuoden 1994 turnauksessa hän oli Petr Sýkoran jälkeen tehoilla 4+3=7 Tšekin toiseksi paras pistemies David Výbornýn kanssa. Nedvěd jäi molemmissa turnauksissa ilman mitaleita.


title: Goljathaikara

text: Goljathaikara ("Ardea goliath") on suurikokoinen haikaralaji.


title: Goljathaikara

text: Goljathaikara on suurikokoinen lintu; sen pituus on 135-150 cm ja siipien kärkiväli 210-230 cm. Linnun vatsapuoli, pää sekä kaulan takaosat ovat punaruskeat. Kaulan etupuoli taas on valkoinen ja mustien juovien koristama. Siivet ovat harmaat. Jalat ja nokka ovat väriltään mustat. Vanhoilla yksilöillä on lisäksi punaruskea töyhtö takaraivollaan. Nuorilta se puuttuu ja ne ovat lisäksi vähän himmeämmän värisiä kuin vanhat yksilöt.


title: Tuomas Teppoinen

text: Tuomas Teppoinen (k. 1609, syntymäaika ja -paikka tuntemattomat) oli ratsumestari ja knaappitalollinen Karjalankannaksen Äyräpäästä.


title: Tuomas Teppoinen

text: Teppoisen vanhempia ei tunneta. Hän asui vuosien 1522-1523 tietämissä Kivennavalla ja hänet mainitaan vuodesta 1572 venäläissotien eli ns. pitkän vihan aikana vakoojana, mistä hän sai 1573 palkinnoksi verovapauden Muolaan Valkiapään kylässä olleeseen tilaansa.


title: Tuomas Teppoinen

text: Teppoisen ratsujoukot kunnostautuivat 1576 useissa taisteluissa siinä määrin, että useimpien osallistujien määrä-aikainen verovapaus muutettiin 19. syyskuuta 1594 elinikäiseksi. Heidän oli oltava aatelismiesten tavoin valmiit ratsupalvelukseen verovapaiden tilojensa edestä.


title: Tuomas Teppoinen

text: Vuodesta 1578 muodostetun lippueen ratsumestarina toiminut Teppoinen oli miehineen 1580 valloittamassa Pontus De la Gardien kanssa Käkisalmen lääniä, 1599 Kaarle-herttua lähetti hänelle Helsingistä suosiollisen kirjeen, jossa kehotti Teppoista valvomaan itärajan turvallisuutta. Hänen ratsumieslipuston vahvuus oli enimmillään 400 miestä.


title: Tuomas Teppoinen

text: Teppoinen sai palkaksi ansioistaan hallitukselta neljä savua läänitysmaata sekä kaupunkiasunnon Viipurista.


title: Tuomas Teppoinen

text: Teppoisen puoliso oli Anna Svennintytär.


title: Istro-romania

text: Istro-romania on romaaninen kieli, jota puhutaan Istrian niemimaan koillisosissa Kroatiassa. Kieli on rakenteelisesti erilainen kuin romanian kieli, ja se erosi muista romanialaisista kielistä 500−1 000 vuotta sitten. Kieltä ei tule sekoittaa istriotin kieleen. UNESCO on listannut istro-romanian vakavasti vaaraantuneeksi kieleksi. Arviot kielen puhujien määrästä vaihtelevat 560–1 500 välillä.


title: Five Live Yardbirds

text: Five Live Yardbirds on englantilaisen The Yardbirdsin albumi vuodelta 1964.


title: Castlevania Adventure

text: Castlevania: The Adventure () on Konamin kehittämä videopeli Game Boy -käsikonsolille. Peli kuuluu "Castlevania" -sarjaan. Se julkaistiin vuonna 1988 Japaniin ja Amerikkaan, ja vuonna 1990 Eurooppaan. Peli oli Konamin ensimmäinen peli Game Boylle.


title: Castlevania Adventure

text:
On vuosi 1576, kun verenhimoinen kreivi Dracula herää jälleen henkiin vallatakseen maailman ja tuhotakseen kaiken hyvän. Pääosassa on ensimmäisestä Castlevaniasta tutun Simon Belmontin isoisä, Christopher Belmont, joka päättää haastaa Draculan. Ennen matkaansa kohti Draculan demonista linnaa, Castlevaniaa, hän kaivaa esille legendaarisen Vampyyrintappaja-ruoskansa.
"Castlevania: The Adventure" ei ollut ilmestyessään menestys, sillä se oli aikataulullisesti myöhässä ja se ilmestyi kauppojen hyllyille keskeneräisenä, mistä syystä pelissä on havaittavissa puutteita, kuten tasojen vähyys, lisäaseiden poisjääminen ja heikohko äänenlaatu. Lisäksi hahmon liikettä ei pidetty sulavana NES-alustoille tehtyihin peleihin verraten.


title: Castlevania Adventure

text: "Castlevania: The Adventure" julkaistiin Japanissa ja Euroopassa värillisenä Game Boy Colorille, osana "Konami GB Collection" -kokoelmaa. Vuonna 2009 pelistä tehtiin uudistetumpi versio nimeltään "", joka tehtiin WiiWare -pelinä Wiille.


title: HXMT

text: Hard X-ray Modulation Telescope eli HXMT on Kiinan kansantasavallan röntgensatelliitti, joka laukaistaan vuonna 2012.


title: HXMT

text: Sen runko pohjautuu JianBing 3 kaukokartoitussatelliittiin. Sen pääinstrumentti on detektori joka koostuu 18 NaI(Tl)/CsI(Na) skintillaattorista, jonka näkökulma on 5,7°×1°. Se mittaa niin sanottua kovaa röntgensäteilyä. NaI-ilmaisimien pinta-ala on 286 cm. Ne toimivat 20–200 keV energia-alueessa.


title: HXMT

text: Hanketta rahoittaa Kiinan tiede- ja teknologiaministeriö, Kiinan tiedeakatemia ja Tsinghuan yliopisto. Hankkeen ideointi tehtiin vuonna 2000.


title: Lentopallon SM-liigakausi 2002–2003

text: Lentopallon miesten SM-liigassa pelasi kaudella 2002–2003 kaksitoista joukkuetta. Runkosarjan kahdeksan parasta jatkoi pudotuspeleihin.


title: Lentopallon SM-liigakausi 2002–2003

text: Mestarit: Jussi Aamuvuori, Kimmo Junttila, Timo Keisala, Ugis Krastins, Pasi Leikkainen, Ismo Moilanen, Ville Muranen, Juha Mäkikokko, Jaakko Sammelvuo, Marko Stålnacke, Normunds Veinbergs. Valmentaja: Jukka Tuovinen.


title: Castlevania II: Belmont’s Revenge

text: Castlevania II: Belmont’s Revenge (Japanissa "Dracula Densetsu II") on Konamin kehittämä videopeli Game Boylle, ja se on jatko-osa samalle alustalle tehdylle "Castlevania Adventure" -pelille.


title: Castlevania II: Belmont’s Revenge

text: "Castlevania II: Belmont’s Revenge" julkaistiin Japanissa ja Euroopassa värillisenä Game Boy Colorille, osana "Konami GB Collection" -kokoelmaa.


title: Castlevania II: Belmont’s Revenge

text:
Edellisessä osassa vampyyrintappaja Christopher Belmont onnistui nujertamaan pahan kreivi Draculan ja tuhoamaan tämän linnan. Kuitenkaan Dracula ei vielä kuollutkaan vaan pakeni paikalta odottamaan, kunnes hänen voimansa kasvaisivat jälleen, jotta tämä voisi kostaa Christopherille ja tämän perheelleen. Kuluu viisitoista vuotta ja Transylvaniassa valmistaudutaan ilonpäivään, kun Christopherin poika Soleiyu Belmont on tulossa siihen ikään, jolloin hänen on määrä saada itselleen vampyyrinmetsästäjän arvon. Kuitenkin eräänä aamuna Soleiyu on kadonnut jäljettömiin. Christopher saa tietää, että Dracula oli jotenkin onnistunut kääntämään Soleiyun sisällä asustavan voiman, jolloin Soleiyu muuttui pahaksi ja Dracula sai sen myötä inhimillisen olomuodon jälleen itselleen. Draculan linnaa suojaa neljä esiin ilmestynyttä linna, jonne pahaksi muuttunut Soleiyu on asettanut pimeitä voimia voidakseen pitää huolen, ettei kukaan pääse Draculan linnaan tuhoamaan hänen herraansa. Christopher valmistautuu kuitenkin matkaan voidakseen vapauttaa koko Transylvania ja hänen oman poikansa Draculan kynsistä.
"Belmont’s Revenge" oli huomattava parannus edellisestä Game Boylle julkaistusta Castlevaniasta. Pelissä on viimein mukana lisäaseet ruoskan lisäksi ja lisäksi peli antaa pelaajalle mahdollisuuden valita aina tason ennen kuin pelaaja pääsee Draculan linnaan. Pelistä löytyy silti joitakin ominaisuuksia, joita "Castlevania Adventure" sisälsi, kuten köysillä kiipeäminen, joka oli korvannut NES-alustoilla esiintyneet portaat. Pelissä on mukana myös sopiva haastavuus, joka puolestaan uupui "Adventure"ssa.


title: Živilė Balčiūnaitė

text: Živilė Balčiūnaitė (s. 3. huhtikuuta 1979 Vilna) on liettualainen kestävyysjuoksija.


title: Živilė Balčiūnaitė

text: Barcelonan EM-kilpailuissa 2010 Balčiūnaitė alun perin voitti maratonkilpailun ajalla 2.31.14. Hänen dopingnäytteensä sisälsi kuitenkin epänormaalin määrän testosteronia ja epitestosteronia. Hän sai kahden vuoden kilpailukiellon ja menetti EM-kultansa. Hän valitti kilpailukiellostaan urheilun vetoomustuomioistuimeen, joka kuitenkin hylkäsi hänen valituksensa. Balčiūnaitė jäi toistamiseen kiinni dopingista huhtikuussa 2016 ja sai kahdeksan vuoden kilpailukiellon.


title: Živilė Balčiūnaitė

text: Göteborgin EM-kilpailuissa 2006 Balčiūnaitė sijoittui maratonilla neljänneksi. Olympiamaratonilla hän on ollut neljästoista Ateenassa 2004 ja yhdestoista Pekingissä 2008. Ensimmäisen kilpailukieltonsa jälkeen hän sijoittui Moskovan MM-kilpailuissa 2013 20:nneksi ja Zürichin EM-kilpailuissa 2014 27:nneksi.


title: NanoSail D

text: NanoSail D on kolmois-CubeSat-nanosatelliittiin perustuva yhdysvaltalainen aurinkopurjeen koelento. NASAn Amesin tutkimuskeskus on kehittänyt kaksi tällaista satelliittia yhteistyössä NASAn Marshallin keskuksen kanssa. Ensimmäisen laukaisu epäonnistui 3.8.2008 Falcon-raketilla. Toinen laukaisu onnistui 20. marraskuuta 2010 Kodiakinsaarelta Minotaur 4-raketilla. NanoSail-D2 erkani Fastsat-HSV satelliitista 6. joulukuuta 2010.


title: NanoSail D

text: Satelliitista purkautuu 10 m² pinta-alainen aurinkopurje, jota voi käyttää myös satelliitin pudottamiseen ilmakehään pyrkimyksenä vähentää avaruusromua. 4-kiloinen satelliitti toimii vain viikon ajan 330 km x 685 km korkealla radalla.


title: Letov L-101

text: Letov L-101 oli tšekkoslovakialainen keskisuuri matkustajakone, joka suunniteltiin ja rakennettiin Letovin valtion omistukseen 24. lokakuuta 1945 siirtyneesä tehtaassa.


title: Letov L-101

text: L-101 oli alataso, sen rakenne oli kauttaaltaan metallia. Tehtaiden saneerauksessa vuonna 1948 Letov L-101 -projekti keskeytettiin. Tuolloin auto- ja lentokonetehtaan fuusioitiin CZAL-tehtaaksi.


title: Steven Lindsey

text: Eversti Steven Wayne Lindsey (s. 24. elokuuta 1960) on NASAn astronautti ja viiden avaruussukkulalennon veteraani. Hän on kansallisuudeltaan yhdysvaltalainen.


title: Steven Lindsey

text: Lindsey on Yhdysvaltain ilmavoimien upseeri. Hän on toiminut hävittäjälentäjänä, lennonopettajana ja laivueen komentajana. Hän on myös koelentäjä. Lindsey on opiskellut ilmailuteknologiaa ja toiminut aseupseerina. Hän on lentänyt yli 4500 tuntia yli 50 erilaisella lentokoneella.


title: Steven Lindsey

text: Lindseyn aloitti maaliskuussa 1995 NASAn astronauttikoulutuksen. Hän toimi avaruussukkulalentojen STS-87 (1997) ja STS-95 (1998) pilottina ja lentojen STS-104 (2001) ja STS-121 (2006) komentajana. Hän toimi myös avaruussukkula "Discoveryn" viimeisen avaruuslennon STS-133:n (2011) komentajana.


title: Steven Lindsey

text: Lindsey on toiminut NASAn astronauttitoimistossa teknisissä ja johtotehtävissä. Syyskuusta 2006 lokakuuhun 2009 hän toimi astronauttitoimiston tärkeimmässä virassa, sen johtajana ("Chief of the NASA Astronaut Office").


title: Steven Lindsey

text: Lindsay on naimisissa Diane Renee Lindseyn (o.s. Trujillo) kanssa. Heillä on kolme lasta.


title: Steven Lindsey

text: Lindsay ilmoitti 14. heinäkuuta 2011 jättävänsä NASAn ja siirtyvän yksityisen sektorin palvelukseen.


title: Able Archer 83

text: Able Archer 83 oli kymmenpäiväinen Nato-johtoinen asemaharjoitus, joka alkoi 2. marraskuuta 1983. Se kattoi Länsi-Euroopan, ja sen keskuksena oli Shapen päämaja Casteaussa belgialaisen Monsin kaupungin pohjoispuolella. Able Archer -harjoitukset simuloivat laajenevaa konfliktijaksoa, joka kärjistyi koordinoituun ydinaselaukaisuun. Siihen osallistuivat valtionpäämiehet, ja siihen kuului uusi, erinomainen koodattu viestinnän formaatti, radiohiljaisuus ja DEFCON 1 -ydinasehälytyksen simulointi.


title: Able Archer 83

text: Harjoituksen todenmukaisuus sekä Yhdysvaltain ja Neuvostoliiton suhteiden heikkeneminen ja Pershing-ohjusten tulo Eurooppaan saivat jotkut Neuvostoliiton kommunistisen puolueen keskuskomitean politbyroon jäsenet luulemaan, että Able Archer 83 oli sotajuoni, jolla oli tarkoitus hämätä valmistautumista oikeaan ensiydinaseiskuun. Neuvostoliitto reagoi harjoitukseen saattamalla ydinaseensa käyttövalmiuteen ja nostamalla ilmavoimien yksikköjä Puolassa ja Itä-Saksassa hälytysvalmiuteen. Joidenkin historioitsijoiden mielestä tämä tapahtuma oli tilanne, jossa maailma oli lähimpänä ydinsotaa sitten vuoden 1962 Kuuban ohjuskriisin. Ydinsodan uhka lakkasi äkillisesti, kun Able Archer 83 harjoitus päättyi 11. marraskuuta.


title: Able Archer 83

text: Suuri osa harjoituksen kulusta ja tapahtumista on yhä verhottua tietoa. Lokakuussa 2013 australialainen entinen tiedustelujohtaja Paul Dibb kuitenkin paljasti vuoden 1983 harjoituksen kiristäneen ydinasevaltioiden suhteita jopa vakavammin kuin Kuuban ohjuskriisi. Marraskuussa 2013 tuli julkisuuteen asiaan liittyviä salaisia papereita. Ne sai käsiinsä johtaja Peter Burt ydinaseita vastustavasta järjestöstä "Nuclear Information Service (NIS)". Uusien tietojen mukaan harjoituksessa oli 40 000 Nato-maiden sotilasta. Harjoituksessa kuviteltiin tilanne, että Naton joukot puolustivat liittolaismaitaan Varsovan liiton joukkoja vastaan. Varsovan liitto oli lähettänyt joukkoja Jugoslaviaan hillitsemään poliittisia levottomuuksia ja hyökännyt saman tien Suomeen, Norjaan ja Kreikkaan saakka. Harjoituksen mukaan perinteinen sota oli kiihtymässä kemiallisten aseiden ja jopa ydinaseiden käyttöä kohti. Dibbin mukaan harjoitus olisi voinut ”laukaista tahattomasti äärimmäisen katastrofin”.


title: Able Archer 83

text: Suurin katalyytti Able Archerin sodanpelolle oli syntynyt kahta vuotta aiemmin. Suljetussa kokouksessa toukokuussa 1981 Neuvostoliiton kommunistisen puolueen pääsihteeri Leonid Brežnev ja KGB:n puhemies Juri Andropov ilmoittivat yksioikoisesti, että Yhdysvallat valmisteli ydinaseiskua Neuvostoliittoon. Tätä uhkaa vastaan taistellaakseen Andropov ilmoitti, että KGB ja GRU aloittaisivat operaatio RJANin. RJAN oli venäläinen akronyymi ”ydinaseiskusta” (Ракетное Ядерное Нападение); operaatio RJAN oli neuvostohistorian suurin ja kaikkein kokonaisvaltaisin rauhanajan tiedustelutiedon keräysoperaatio.


title: Castlevania III: Dracula’s Curse

text: Castlevania III: Dracula’s Curse (Japanissa "Akumajō Densetsu") on Konamin kehittämä videopeli, joka kuuluu Castlevania -pelisarjaan. Peli on Konamin viimeinen NES-alustalle kehittämä Castlevania-peli.


title: Castlevania III: Dracula’s Curse

text:
Pelin tapahtumat sijoittuvat noin 200 vuotta ennen ensimmäisen Castlevania-pelin tapahtumaa. Dracula on kasvattanut hirmuisen pimeyden armeijan, jonka pysäyttäminen on suurin haaste maailman mahtavimmille sotureille. Yksi näistä on Trevor Belmont, vampyyrintappaja, jolla on mukana mystinen ruoska, "Vampyyrintappaja", sekä viekkaus valita oikea reitti päästäkseen Draculan luokse kuin myös voima hallita kolmea henkeä auttamaan häntä pääsemään esteiden läpi.
Peli palaa suoraviivaisempaan menoon ensimmäisen pelin tyyliin. Peli pitää kumminkin paljon uusia ominaisuuksia. Pelimaailma on isompi eli pelaaja pääsee seikkailemaan linnan ulkopuolelle ennen kuin hän onnistuu pääsemään itse synkeään Castlevania-demonilinnaan. Silloin tällöin pelaaja voi tulla risteyskohtiin, joissa pelaaja voi päättää, mitä kautta Trevor kulkee kohti linnaa.


title: Castlevania III: Dracula’s Curse

text: Erikoisin ominaisuus pelissä on apurit, joita Trevor tapaa silloin tällöin. Jos pelaaja päättää ottaa jonkun apurin mukaan, hän pystyy vaihtamaan Trevorin apuriin ja käyttämään näiden erikoisominaisuuksia peliä läpäistääkseen. Trevor tapaa pelissä kolme kumppania: Grant DaNastyn, seinillä taitavasti kiipeevän aavepiraatin, Syphan, mystisen ja kauniin maagikon, ja Alucardin, Draculan unohdetun ja kostonhimoisen pojan, jolla on isänsä ominaisuudet. Trevorilla voi vain olla yksi apuri kerrallaan mukana.


title: Castlevania III: Dracula’s Curse

text: Konami pyrki tekemään pelistä niin näyttävän kuin suinkin mahdollista, minkä johdosta "Dracula’s Curse" osoittautui fanien mieleiseksi, etenkin paluusta ensimmäisen pelin lineaariseen ja toiminnallisempaan tyyliin. Viimeisen päälle hiottu peli osoittautui suureksi menestykseksi ja sitä pidetään sekä parhaana NES-alustalle julkaistuna Castlevania-pelinä sekä yhtenä parhaimpana pelisarjan osana.


title: Castlevania III: Dracula’s Curse

text: Suuresta suosiostaan huolimatta peli jäi vähälle huomiolle Euroopassa, sillä sitä saatiin odottaa vuoteen 1992 asti. Tuolloin Nintendon uusin 16-bittinen pelikonsoli Super Nintendo oli tuloillaan, mistä syystä pelin 8-bittinen tyyli ei kiehtonut. Nykyään pelistä on tullut Euroopassa fanien keskuudessa suuri keräilyharvinaisuus.


title: Pusher

text: Pusher on vuonna 1996 ensi-iltansa saanut tanskalainen rikoselokuva. Se oli valtava menestys Tanskassa ja monissa muissa Euroopan maissa. "Pusher" oli Nicolas Winding Refnin ensimmäinen ohjaustyö, ja se oli myös ensimmäinen osa kirjailija-ohjaaja Refnin trilogiasta.


title: Pusher

text: Frank (Kim Bodnia) on huumediileri, joka välittää kamaa Kööpenhaminan melskeissä kaverinsa Tonnyn (Mads Mikkelsen) kanssa. Eräs heroiinikeikka menee Frankilta pahasti pieleen, ja hän jää velkaa huomattavan summan jugoslavialaiselle huumemafiosolle Milolle (Zlatko Burić). Frankin on kaikin keinoin yritettävä saada maksettua velkansa, joka kasvaa koko ajan, tai Milo tapattaa hänet.


title: Beljajev DB-LK

text: Beljajev DB-LK ("Dahl'niy Bombardirovshchik-LK" eli pitkän kantaman pommikone/lentävä siipi) oli neuvostoliittolainen lentävän siiven prototyyppi vuodelta 1939.


title: Beljajev DB-LK

text: Koneen pääsuunnittelija oli Viktor Beljajev, joka oli toiminut lukuisissa ilmailuviroissa: TsAGI, AVIAVnito, Aeroflot, OMOS, AGOS, KOSOS jae Tupolevin OKB. Hän suunnitteli ja rakensi 1920-luvulta lähtien lukuisia liitokoneita, mukaan lukien lentävä siipi -konfiguraatioita. Vuonna 1934 hän suunnitteli kaksiperäpuomisen 8-paikkaisen matkustajalentokoneen.


title: Beljajev DB-LK

text: DB-LK oli kokometallinen kuorirakenteinen lentokone. Koneessa oli 2 M-88-moottoria (708,41/745,7 kW tai 950/1 000 hv). Koneessa oli neljän hengen miehistö.


title: Beljajev DB-LK

text: Koneen koelensi M. A. Nyukhtikov vuonna 1940. Koneella todettiin olevan hyvät lento-ominaisuudet, mutta turhan suuri herkkyys painopisteen aseman suhteen. Kone ei edennyt sarjatuotantoon.


title: Hukou

text: Hukou () tai huji () on asumisoikeutta säätelevä järjestelmä Kiinassa.


title: Hukou

text: Asuinpaikka määritellään rekisteröinnillä, ja paikan muuttaminen vaatii viranomaisen luvan. Ilman lupaa siirtotyöläiset ovat kaupungeissa kuin toisen luokan kansalaisia. Asumislupaan sisältyy asumiseen, terveydenhuoltoon ja lasten koulutukseen liittyviä etuja. Järjestelmään merkitään vanhempien nimet, perheen jäsenten syntymät, kuolemat, avioliitot ja -erot, osoitteenmuutokset ja koulutus. Liikkumisen kannalta tärkeintä on tieto kotipaikasta.


title: Hukou

text: Miljoonia toiselle paikkakunnalle muuttajia rangaistaan sillä, että heidän lapsensa eivät pääse edes yläkouluun eikä heille kuulu edes sairausvakuutusta. Järjestelmä on auttanut valvomaan suuria väestömääriä.


title: Hukou

text: Järjestelmän historia ulottuu noin kahden tuhannen vuoden taakse Han-dynastian aikakaudelle, jolloin hukou'ta käytettiin muun muassa veronkeräykseen. Nykymuotoinen hukou juontaa juurensa Mao Zedongin kommunistihallinnon päätökseen vuodelta 1958. Hukoun avulla hillittiin väestön muuttoryntäystä maaseudulta kaupunkeihin.


title: Vladimir Vahmistrov

text: Vladimir Sergejevitš Vahmistrov (Владимир Сергеевич Вахмистров) (1897–1972) oli neuvostoliittolainen lentokonesuunnittelija.


title: Vladimir Vahmistrov

text: Hänen kuuluisin suunnitelmansa oli Zveno-parasiittilentokonesarja.


title: Antero Parma

text: Kari Antero Parma on suomalainen teollisuussijoittaja. Hän on perustanut sukelluslaitteita maahantuovan Polarsukelluksen sekä AVS-Yhtiöt Oy:n. Parma omistaa Olkkalan kartanon.


title: Antero Parma

text: Parma kävi kansakoulun jälkeen ammattikoulun, josta valmistui koneistaja-viilaajaksi. Nuorena alkanut sukellusharras vei hänet teknisen sukeltajan ammattiin, jossa hän tarkasti laivojen pohjia. Kun alan ammattilaislaitteita ei saanut Suomesta, hän ryhtyi tuomaan niitä maahan. Toiminta laajeni myös muiden teollisuuden laitteiden maahantuontiin, ja 1980-luvulla hän perusti AVS-Yhtiöt.


title: Antero Parma

text:
Parma omisti jonkin aikaa myös Lännen Tractors -yrityksen, jonka liikevaihto lähes kolminkertaistui niiden viiden vuoden aikana, jotka hän sen omisti. hänen perustamansa Polarsukellus on Suomen tunnetuimpia sukellusvälineiden myyjiä ja alan kouluttajia.
Parmalla ei ole lapsia. Hän on perustanut säätiön, joka tukee meriarkeologista luonnonsuojelua.